Cilly - Wikipedia, entziklopedia askea.\nJean-Michel HENNINOT (2014-2020)\n49° 44′ 17″ N, 3° 49′ 55″ E / 49.738055555556°N,3.8319444444444°E / 49.738055555556; 3.8319444444444Koordenatuak: 49° 44′ 17″ N, 3° 49′ 55″ E / 49.738055555556°N,3.8319444444444°E / 49.738055555556; 3.8319444444444\nBosmont-sur-Serre, Montigny-sous-Marle, La Neuville-Bosmont, Prisces eta Rogny\nCilly Frantziako udalerri bat da Aisne departamenduan dagoena, Hauts-de-France eskualdean. 2013an 224 biztanle zituen.\n2007an udalerrian erroldatutako biztanleak 224 ziren. Familiak 84 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 36 seme-alabarik gabeko familiak ziren eta 36 seme-alabarik gabeko bikoteak ziren.\n2007an 97 etxebizitza zeuden, 86 familiaren etxebizitza nagusia ziren, 5 bigarren erresidentzia ziren eta 6 hutsik zeuden. 95 etxeak ziren eta 1apartamentu bat zen. 86 etxebizitza nagusietatik 71 bere jabearen bizilekua ziren, 13 alokairuan okupaturik zeuden eta 2 doan lagata zeuden; 2 etxek bi gela zituzten, 10 etxek hiru zituzten, 30 etxek lau zituzten eta 44 etxek bost zituzten. 70 etxek euren parking plaza propioa zuten azpian. 40 etxetan ibilgailu bat zegoen eta 37 etxetan bat baino gehiago zituzten.\nCilly udalerriko biztanleria-piramidea 2009an .\n2007an lan egiteko adina zuten pertsonak 144 ziren, horien artean 109 aktiboak ziren eta 35 inaktiboak ziren. 109 pertsona aktiboetatik 96 lanean zeuden (57 gizon eta 39 emakume) eta 13 langabezian zeuden (6 gizon eta 7 emakume). 35 pertsona inaktiboetatik 14 erretiraturik zeuden, 6 ikasten zeuden eta 15 "bestelako inaktibo" gisa sailkaturik zeuden.\n2009an Cilly udalerrian 87 unitate fiskal zeuden, 241 pertsonek osaturik. Pertsona bakoitzeko diru-sarrera fiskalaren mediana urteko 14.587 euro zen.\n2007an zeuden 7 komertzioetatik, 1 erauzte enpresa zen, 1 janari enpresa zen, 1 bestelako produktu industrialen fabrikazioko enpresa zen, 1 eraikuntza enpresa zen, 1 ibilgailuen saltze eta konpontze enpresa zen, 1 higiezinen enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Cilly udalerrian 5 nekazaritza-ustiategi zeuden.


Oiartzungo Udalak Okisa desegitea erabaki du ez ohiko udalbatzarrean | El Diario Vasco\nOiartzunOiartzungo Udalak Okisa desegitea erabaki du ez ohiko udalbatzarrean\nOiartzungo Udalak Okisa desegitea erabaki du ez ohiko udalbatzarrean\nGOIZARIN OIARTZUN. Martes, 18 julio 2017, 09:13\nPasa den ostegunean, ezohiko udalbatzarrean Okisa udal enpresa publikoa desegitea onartu zuen Udalak, aho batez. Orain, Okisaren ardurak bere gain subrogatuko ditu Udalak. Udala bazkide bakarra izan den enpresa publiko honek udalerriko zenbait kirol eta aisialdi instalazio kudeatu ditu orain arte -esaterako, Elorsoro kiroldegia eta Arritxulo aterpetxea-. Desegitearen ondorioz, Okisak zituen kontratu guztiak subrogatu ditu Udalak bere gain.\nAurrera begira, Udalaren asmoa da Arritxulo aterpetxearen kudeaketa Otasa enpresa publikoak har-tzea bere gain. Era berean, Elorsoro kiroldegiaren lizitazioa urte bukaera aldera lehiaketa publikora aterako da.\nHain zuzen ere, Elorsororen kontratazio berria martxan jarri ahal izateko ezinbesteko tramitea zen Okisa desegitea. Ezohiko udalbatzarraren bukaeran Jexux Leonet alkateak udal teknikariak izan zituen gogoan: «Lanketa franko eman du gai honek eta eskerrak eman nahi dizkizuet korapiloak askatzen jakin izan duzuelako. Zorionak, bilatu duzuelako formula egokia egoerari konponbidea emateko».\nHelduen antzerki taldean izen-ematea, hilaren 30era arte Iturriozko gazteek banatu dute Santiyutako egitaraua


Muskizko Udala - Garraio egokituko eta pertsonak lekualdatzeko zerbitzua finkatu da, zehazki, 1.100 aldiz eskaintzen da laguntza hau hilero-hilero\nGarraio egokituko eta pertsonak lekualdatzeko zerbitzua finkatu da, zehazki, 1.100 aldiz eskaintzen da laguntza hau hilero-hilero\nMugikortasun urria duten pertsonak lekualdatzeko kontratua luzatzea erabaki du Muskizko Udalak, eta horrela, hilean bataz beste 946 lekualdatze eta mugikortasun arazoekin lotutako 156 laguntzaldi eskaintzen dituen zerbitzua luzatu da. Euren kabuz moldatzeko trabak dauzkaten eta mota bateko eta besteko zerbitzuetara iristeko laguntzaile baten edo garraiobide baten premia dutenei begira eskaintzen da garraio egokituko zerbitzua.\nMugitzeko zailtasunak dauzkaten pertsonak garraiatzeko eta lekualdatzeko zerbitzu honek, bataz beste, 1.100 aldiz eskaintzen du laguntza hilero, irteera arruntak, ohiko irteerak, eta noizean behingo irteerak batuta. Maiztasun handieneko joan-etorrien artean honakoak nabarmentzen dira: Atseden Zentrora egunero hurbiltzen diren pertsonak, ohiko irteerak eta Adizmi izeneko elkarteak asteburuetan antolatzen dituen aisialdi jardueretan parte hartzeko mugitzen diren bizilagunak.\nMugikortasun arazoak dauzkaten pertsonak eraman eta ekartzeko zerbitzuak erabiltzaileen artean jaso duen harrera ona dela eta, zerbitzu hau beste urte batez luzatzea erabaki du Muskizko Udalak, eta horretarako, 85.000 euro (BEZ kanpo) bideratuko dira. Hori horrela, jarraipena eman zaio duela urte batzuk eskaintzen hasi zen eta udalerriko hainbat auzotarrek erabiltzen duten programari.\nEra berean, bereziki esanguratsua den datu bat ere nabarmendu behar da: garraio egokituko zerbitzuari dagokionez, asebetetze-maila handia adierazi dute zerbitzu hau erabili duten herritarrek, egin diren inkestek adierazi dutenez. Ildo beretik, Muskizko Udalak gogorarazi nahi du ez dela Eskala Mugikorra duen garraio egokitua soilik, aparteko zerbitzua ere bada, izan ere, zerbitzu honi esker, euren etxebizitzetan irisgarritasun hesiak dauzkaten herritarrek (igogailu txikiak, igogailu eza…) euren etxebizitzetatik atera eta Udal Zerbitzuetara eta bestelako lekuetara hurbil daitezke.


Laudiok baserritarrek landa-ingurunearekin duten lana eta konpromisoa publikoki eskertzen du - - Aiaraldea.eus\nLaudiok baserritarrek landa-ingurunearekin duten lana eta konpromisoa publikoki eskertzen du\nLaudioko Udala 2020-05-15 17:12\nOsteguneko merkatuaren irudi bat. / Laudioko Udala\nUdalak San Isidro Labrador egunarekin batera errekonozimendu ofiziala egin nahi du.\nGaur, ostirala, San Isidro Labrador ospatzen da, hau da baserritarren patroia. Horregatik, une ezin hobea da Laudioko Udalak publikoki eskertzeko kolektibo garrantzitsu horrek egunero bere lantokietan egiten duen lan eta dedikazio handia.\nAhalegin hori indartzen ari da azken asteetan, produktuen kalitate- eta osasun-neurri eta -baldintza guztiak bermatzeko. Azken batean, bere lanarekin ez ezik, Laudiorentzat hain garrantzitsua den landa-ingurunearen eta, oro har, ingurumenaren kontserbazioarekin duen konpromisoa da.


Sincronizada | EIF / FVN\nCategory Archives: Sincronizada\nV EUSKAL HERRIKO UDAKO TXAPELKETA\nDatorren asteburuan, ekainaren 19an eta 20an hain zuzen ere, Euskal Herriko Igeriketa Artistikoko V. Uda Txapelketa egingo da bi egoitzatan. Larunbatean Iruñea izango da txapelketaren egoitza, eta igandean Amorebieta-Etxanon jokatuko da txapelketa. Esteka HONETAN ikusi ditzakezu emaitzak txapelketak aurrera egin ahala.\nZilar eta brontze domina lortu dituzte LIDIA CASTAÑERAk eta AINHOA NAVASek Espainiako XXI. Junior eta Senior Txapelketan\nAsteburu honetan, Valladolideko Parquesol Udal Igerilekuan Igeriketa Artistikoko XXI. Espainiako Junior eta Senior neguko Txapelketa ospatu da. Lidia Castañerak eta Ainhoa Navasek (Portugaleteko Deportiva Nautica) osatutako bikoteak zilarrezko domina lortu zuen larunbatean senior mailako bikote teknikoaren finalean, 70.6365 punturekin, CN\n(Castellano) Campeonato de Euskadi de natación artística, rutinas técnicas absoluto\nBihar, azaroaren 21a, larunbata, Euskadiko igeriketa artistikoko absoluto mailan errutina teknikoen txapelketa egingo da Portugaleten, DN Portugalete, CDN Meatzaldea eta Sincro Urbarri kluben parte-hartzearekin. Esteka honetan dago lehiaketa-ordutegia, parte-hartzaileen zerrenda eta irteeren ordena. Orrialde berean argitaratuko dira emaitzak. Informazioa\nEuskal Herriko haurren figura, konbinatuak eta errutinen III. txapelketa\nLarunbat honetan, otsailak 29, Etxebarriko kiroldegian Euskal Herriko haurren figura, konbinatuak eta errutinen III. txapelketa ospatuko da. Asteburu osoan zehar, web orrialdean eta sare sozialetan, eguneratzeak argitaratuko dira eta txapelketaren azken emaitzak. Emaitza guztiak hemen ikus ditzakezu: EMAITZAK.\nDN Portugalete, Euskal Herriko igeriketa artistikoko denboraldiko lehenengo txapelketaren irabazle\nAtzo, Paco Yoldi igerilekuan, Euskal Herriko III haur mailako irudi eta junior eta absolutu mailako errutina teknikoen txapelketa ospatu zen, klub hauen parte-hartzearekin: CN Easo, Sincro Sestao, DN Portugalete, Urdantza eta Urbarri. DN Portugalete izan zen kluben kopako irabazlea. Eguneko\nEuskal Herriko III haur mailako irudi eta junior eta absolutu mailako errutina teknikoen txapelketa\nIgande honetan, azaroaren 24an, Euskal Herriko III haur mailako irudi eta junior eta absolutu mailako errutina teknikoen txapelketa ospatuko da. Txapelketa Paco Yoldin (Donostia) 9:30etan izango da eta hurrengo klubak parte hartuko dute: CN Easo, Sincro Sestao, DN Portugalete, Urdantza eta Urbarri.\nIgeriketa Artistikoko lehenengo maila probak eta gidak ospatuta\nPasa den asteburuan Euskadiko Igeriketa Federazioak antolatutako kimu, haur eta junior kategorietako Maila eta Giden emanaldia ospatu zen. Bi jardunaldi ospatu ziren, Gallartan larunbatean eta Gasteizen igandean. Emanaldi hau, denboraldi osoan zehar egingo diren hiruren lehenengoa izan zen. Beste biak\n(Castellano) Open de Verano Euskal Herria de Natación Artística\nDatak: 2019ko ekainaren 15 eta 16 Lekua: Mendizorroza kiroldegia, Vitoria-Gasteiz Ordutegia Irteera ordenak: Kimuak Haurrak Junior Absolutuak\n(Castellano) Cerca de 200 deportistas se darán cita en el III Open de Verano Euskal Herria


Hamar egunetan Mediterranora itzultzeko asmoa du Aita Marik | Basque Country | Naiz\nHamar egunetan Mediterranora itzultzeko asmoa du Aita Marik\nPasaian dagoen Aita Mari euskal itsasontzia abuztu bukaerarako Mediterraneon lanean egon daiteke berriz, Iñigo Mijangos SMHko presidenteak iragarri duenez. «Egingo dugun guztia legea betez izango da», adierazi du. Tripulazioko kideak bidean dira.\nNAIZ|15/08/2019 Updated at:\nAita Mari eta orduko tripulazioa, pasa den urtarrilean. (Andoni CANELLADA | FOKU)\nOpen Arms eta Ocean Viking guztion ahotan dauden honetan, gaur jakinarazi da Aita Mari euskal itsasontzia ere laster atera daitekeela berriz Mediterraneora, etorkinak laguntzeko asmoz. Jakina denez, itsasoratu zenetik traba administratibo-politikoak izan ditu lan honetarako egokitutako atunontzia zenak, bai eta zenbait arazo tekniko ere.\nPasaiako kaian dago ekainaren 30tik, egokitzapenak eta hobekuntzak eginez, baina asmoa abuztu bukaeran berriz Mediterraneo aldera joatekoa dela baieztatu dio Efe ajentziari Iñigo Mijangosek. Salvamento Maritimo Humanitario (SHM) erakundeko presidentea da, itsasontzia kudeatzen duen Gobernuz Kanpoko Erakundea hain zuzen ere.\nMijangosek esan duenez, itsasontziak behar duen guztia kargatzen hasi dira eta tripulazioa osatzeko falta diren kideak Pasaiarako bidean dira, guztiak hurrengo astean batzeko asmoz.\nTraba legalei dagokienez, hauxe esan du Mijangosek: «Ez dakigu zer egingo dugun zehazki, baina egingo duguna legea betez izango da». Bereziki osasun arloko laguntza ematen ibili zen Aita Mari Greziako kostaldean, udaberrian, hasierako aurreikuspena Mediterraneon hiltzeko arrisku larrian diren etorkinak erreskatzekoa zen arren.\nAbuztuaren 24tik 26rako data buruan dute SHMko kideek, beren lana berrabiatzeko. Oraindik ez dute honetarako baimenik eskatu, Mijangosen hitzetan, baina ez dago horrekin kezkatuta, «egun batetik bestera» egin daitekeela. Edozein kasutan, baimena «garbia» izatea eskatu du, «muga neurririk» gabekoa alegia.\nSeis países se ofrecen a acoger a los migrantes del Open Arms, 356 siguen en el Ocean Viking\nLa Ertzaintza accede al domicilio de Orio donde se había atrincherado un hombre\nFallece el paciente infectado por rabia que permanecía ingresado en el Hospital de Cruces\nLa Txantrea muestra su rechazo a una agresión sexista\nUna nueva pasarela conecta el barrio gasteiztarra de Zabalgana con el bosque de Armentia\nAdvertencia de Extinction Rebellion: «Nos vamos a la mierda»\nHallada una fosa en Colombia en la que podrían estar los restos de más de 50 «falsos positivos»\nIruñea también se sumará a la despedida de La Polla Records el 19 de marzo de 2020\nGazteen artean kultura ondarea sustatzeko seigarren deialdia abiatu du Lakuak\nPublikoaren partaidetza eskatuko du Teatro Paraisok ‘ÚniKo’ antzezlanaren estreinaldian\nBeñat Gaztelumendik irabazi du Gipuzkoako Bertsolari Txapelketa\nAxel Bouteille rescata la victoria en Burgos de un Bilbao Basket en cuadro (93-95)\nAthletic y Eibar se reparten los puntos en San Mamés (0-0)\nAltunak eta Galartzak azken txanpan erabaki dute Labriteko partida (16-22)\nLa victoria de Araski le da un lugar para la Copa y endulza las derrotas de IDK Gipuzkoa y Gernika


Eurest Colectividades-ek Euskadin garatuko du bere I+G jarduera - SPRI\nEurest Colectividades-ek Euskadin garatuko du bere I+G jarduera\nAkordioak Eusko Jaurlaritzako Ekonomiaren Garapen eta Lehiakortasun Sailaren laguntza izan du\nEskolako, adinekoen etxeetako eta enpresa-sektoreko taldeen dietetika- nutrizio-eskakizunei egokitutako proposamenak lortzea da helburua.\nSukaldaritza sozialean espezializatutako Eurest Colectividades Madrilgo konpainiak bere I+G jarduera Euskadin jorratuko du, elikagaien berrikuntzan aditua den AZTI euskal zentro teknologikoarekin lankidetzan.\nEusko Jaurlaritzako Ekonomiaren Garapen eta Lehiakortasun Sailaren laguntza izan duen bi entitateen arteko akordioak sektore pribatuaren eta zentro teknologikoek betetzen duten jardueren arteko lotura nabarmentzen du.\nEurest Colectividades-ek garatuko dituen berrikuntza prozesuak eskola-sektoreko, adinekoen etxeetako sektoreko eta enpresa-sektoreko taldeentzat menu osasungarriagoak egiteko produktuak diseinatzean eta prestatzean oinarrituko dira. Biztanle segmentuen dietetika- nutrizio-eskakizunei egokitutako proposamenak lortzea da helburua.\nHelduko diren ikerketa lerro nagusiak eskolako segmenturako sukaldaritza-teknika berriak, aurrez prestatutako jaki osasungarriak, elikagaien kontserbazioa eta desizozte- denboren murrizketa, besteak beste.\nAZTI-k Eurest Colectividades-entzat egingo dituen ekintzek elikagaien industriaren erronkak gainditzeko behar diren ezagutza zientifikoarekin, berrikuntzarekin eta garapen teknologikoarekin laguntzea dute helburu eta bat datoz Eusko Jaurlaritzaren 2015eko Zientzia, Teknologia eta Berrikuntza Planeko helburuekin eta RIS3espezializazio-estrategiarekin, osasunaren ardatzari dagokionez.


Asian atzemandako kutsadura-hodei izugarria Mediterraneora iristen da | Consumer\nAsian atzemandako kutsadura-hodei izugarria Mediterraneora iristen da\nHaizeak gas "mole" hori bultzatzen ari dira eta Egeo itsasora iristen da.\nNazio Batuek (NBE) abuztuan iragarri zuten hodei toxiko erraldoi bat sortuko zela Asiako zeruan, kutsadura neurrigabearen ondorioz. Ehunka baso-sutek, milaka fabrika eta instalazio kimikok ingurumen-kontrolik gabe, milioika auto eta motor zaratatsuk, ehunka milioi sukalde errudimentariok, su inprobisatuek eta zabor-piritek kutsadura-geruza lodia eta iraunkorra eragin dute.\nHodei kontinentala, Ozeano Baretik Indiako ozeanora, Asiako paisaiaren parte den hondakin kimikoz, fritangaz eta kerosenoz osatua. Eman dioten izen zientifikoa “ABC” da, Asian Brown Cloud-en siglak, hau da, Asiako hodei marroia.\nAlbiste kezkagarria izan zen udan, baina, orain, NBEk berriro esan du ez dela Asiako arazoa: haizeek gas “mole” hori bultzatzen dute, eta Egeo itsasoko ur garbien gainean dago. Alarma piztu da aste honetan New Delhin egingo den Klimari buruzko Nazio Batuen zortzigarren Konferentzian, eta atzo Italiako hedabideek azaldu zuten. Europako lehen herrialdeetako bat da Italia, eta, gertutik, kezkatzen has daiteke.\nMax Planck institutu alemaniarrak egindako azterlan batek, Science aldizkari estatubatuarrak aste honetan argitaratzen duenak, kutsaduraren hedatze-uhina Mediterraneo itsasora iritsi dela ziurtatzen du. Kretan egindako ikerketak erakutsi duenez, itsaso zabalean, itsasertzeko herrialdeetako hiri handietatik hurbil dauden landa-eremuetan baino hamar aldiz handiagoak dira poluzio-indizeak.\nBitxiena da ikerlanaren egileek Mediterraneo itsasoa hustubide handi gisa definitu dutela, eta han amaitzen direla planetaren zati bateko aire-korronte zikinenak. “Baldintza antiziklonikoek, batez ere udan, substantzia kutsatzaileak metatzen laguntzen dute”, azaltzen dute. “Estratuen ebaketa bat ere egin daiteke zeruan, eta ke-geruzak jatorriaren arabera identifika daitezke”, gaineratu dute.\nNBEren arabera, hodei toxiko horri “ehunka mila pertsona” hil zaizkio Asian. Adituek, bestalde, ohartarazi dute “ez dela nahikoa herrialde bakoitzak bere atmosfera-zatia garbi edukitzea”.\nasiar nube-eu toxikoa


Dohaintza - Italiako Abokatuak konektatuta. Handiena lege ataria italiako abokatuak.\nGeroztik, ikasgai bideo-konferentzia\nDugu kotizatzen osoa ezarritakoaren arte, delako definitzen du, modu integralean, eta eraginkorra institutua\nDohaintza xedea da 'aberastu' gai bat, hau da, hura handitzea, bere aberastasuna, eta ez da erraza abantaila, bada, adibidez, ematen dut mailegu nire ona, beste pertsona bat, ez hau, ez dut kontratu bat sinatu dohaintza delako, alde batera utzita, beste guztiak ahalik eta desberdintasunak, nahiz eta egia da ez zela abantaila bat irabazleak jasotzen mailegua egia da ere han izan da, ez handitu, bere aktibo, ez zen bat aberasteko.\nThe erreferentzia mailegua, hala ere, aukera ematen digu ulertzeko beste bereizketa. Batera mailegua, izan ere, pertsona bat erabili ahal izango aktibo bat ordaindu gabe edozein kontuan jabea horren arabera, zehaztu ahal izango dugu epe mailegu bat bezala jokatu dohainik, hain zuzen eza kontuan. Eza kontuan ere islatzen dohaintza eta hau egin ahal izango digu, kontuan hartu behar da kontratu honen zati gisa jarduten dohainik da, baina, horien egintza bat osatzen kategoria jakin delako. ez du eskatzen duten ekintza besterik ez da doakoa, baina zerbait gehiago beharrezkoa da, izan ere, hori ez da 'espiritua eskuzabaltasuna', hori da, hori da, asmoa aberasten duen pertsona bat da, ondorioz, beren pobretze. Gisa erraza da hautematen espiritua eskuzabaltasuna da, ez da aurkitu behar, eta, ondoren, guztiak denda doakoa da, baina bakarrik emanez eta beste egintza eskuzabaltasuna. Zati dira kategorian ekintzen eskuzabaltasuna, horrez gain, dirulaguntza, dohaintza zeharka aipatzen diren arte. eta eskuzabaltasuna erabilera (art, paragrafo bi c.c.), baina berezitasun kontratua dohaintza datza, hain zuzen, kodea izan behar du idatzi honen zehatz jarduteko, egiten du, beraz, bihurtu, lehen esan nahi du horrek ezartzeko dezakezu bat eskuzabaltasuna dagokionez arte. deklaratzen aplikagarriak diren beste ekintzen eskuzabaltasuna desberdinak dohaintza zenbait arauak ezarritako bigarrenak, berriz, egiten da, modu honetan, are gehiago, argi eta garbi aukeratu legegileak bat sortzeko denda bakarrik ohiko ekintzen eskuzabaltasuna ere osatzen erreferente nagusia beste egintza mota bera.\nan, lehenengo bideo ikastaroa zibileko prozedura\nEman dezakezu, izan ere, karitatea, maitasuna, filial edo conyugal, eskerrona, baina animus emanez ez da aldatzen, zeren beti da identifikatu aberasteko beste festa, horrek ez du esan nahi, hala ere, duten arrazoiak dohaintza dira beti garrantzirik. En dohaintza rimuneratoria horietatik art, hartu dira esplizituki kontuan arrazoi dohaintza bat bikoitza ordena arrazoi alde batetik, izan ere, esan nahi dugu azpimarratzea, nahiz eta hori eman baduzu kanpo eskerrona edo saritzeko norbaitek (gabe, hala ere, beharrezko zerbitzu batzuk errendatutako, oraindik ere ari gara, esparruaren barruan dohaintza elkarrengandik mota hau eskaintzeko dohaintza bat da, diziplina desberdinak arrunt bat arte, adibidez, eskaintzen irrevocability dohaintzak rimuneratorie eta hau (eta beste estandarrak, adibidez. art.), eta gaiari buruzko desalojoa), kode zibilean da gisa ulertzen irrevocability da justifikatu, garrantzi berezia arrazoia zehazten ditu emailearen dohaintza egiteko. Dezagun zaindu, eta laburbilduko ditugu ondoko konexioak, beste alderdi lotutako dohaintza. Claudio Mellone zuzenbidean Lizentziatu at Federico II Unibertsitatean. urtean lehen eskuliburua italiako komunikabideen zibileko prozedura. Ondoren, eskuliburuak eta bideo ikastaroak penala, pribatua, konstituzio. Utzi lanbidea defendatzen buru-belarri jardun irakaskuntza legea.


Arratiako Udalen Mankomunitatea - Zeanurin, oinez, ermitarik ermita\nZeanurin, oinez, ermitarik ermita\nAurtengoagaz hogeta laugarren urtea beteko dau 1988an jaio zan eta klasiko bihurtu dan oinezko martxa honek. Orduan antolatu eban lehenengo aldiz Joko Alai alkarteko mendi sailak eta, urtero, hutsik egin barik eutsi deutsie zeanuriztarrak urteroko ziteari.\nHelburuak hasierako berberak dira: domeka goiza natureagaz hartu-emonetan eta kirola eginez pasetea, eta herritarrai zein kanpotarrai Zeanuriko inguru zabalak eta ermiten ondarea ezagutzera emotea. Ez dira gitxi, izan be, herri honetan sakabanaturik dagozan ermita edota eleizak, guztira hogei.\nUrteerea Ibarretako frontoian izango da, goizeko 07:30ean; ibilbide osoa egiten dabenak 35 bat kilometro beteko dabez eta hemeretzi ermita edota eleizaren ondotik pasauko dira, aurten be Egiriñako (Gorbeia) Edurretako Amarena kanpo geratuko da eta. Hain luzea egin gura ez dabenak, beste bi ibilbideren artean aukeratu ahal izango dabe: bata, ibilbide ertaina, 23 kilometrokoa eta bestea, laburra, 13 kilometrokoa.\nAmaitzerakoan, ibilbide luzea, zein ertaina, zein laburra bete eta gero, ziur ziteari erantzuteak merezi izango deutsela ibiltariai, Zeanuriko ondare erlijiosoa ezagutzeaz ganera, uda udagoien bihurtzear dagoan sasoi honetan natureak azaltzen dauan koloreen sinfoniaz gozatzeko aukera ezin hobea eskeiniko deutselako Zeanuriko Ermiten XXIV. Mendiko Martxeak.\nMartxeari buruzko zehetasunak\nIzena emotea: Urri lehenengoaren 7a aurretik: 7 € sartuz BBK-ko kontu-zenbaki honetan: 2095 0335 29 3830586275. Egun berean: 06:45etik aurrera, herriko plazan: 10 €. Joko-Alaiko bazkideak: 3 €. 14 urtetik beherakoak: debalde.\nUrteerea: 07:30ean, Ibarreta frontoian.\nOsasun-zaintzea, jan-edana eta kontrol puntuak egongo dira ibilbidean zehar.\nAmaieran opari bana emongo jakie parte-hartzaileai.\nPelotalekuko dutxak zabalik egongo dira.\nLaguntzaileak: Gorbeialde Landa Garapenerako Alkartea, Eroski-Bilbondo, Euskaltel, BBK, Norbega-Coca-Cola, Arratiako Gurutze Gorria, Txoko Sagarna eta Ellauri hotela.\nInformazinoa: Alberto: 653 706 269. Aitor Intxaurraga: 688 670 168. www.mendimartxak.creatuforo.com.


Ongi etorri web gune honetara! Harrera ona egiten dizugula sentitzea espero dut.\nArartekoa Euskadiko Herriaren Defendatzailea edo Ombudsmana da. Gu ondo ezagutzea, zehazki zer egiten dugun eta zertan lagundu zaitzakegun jakitea nahi dugu. Herritarrak hobeto babestu nahi ditugu, euskal herri-administrazioen jarduera eta politika publikoei dagokienez.\nWeb gune zabal hau zure gustukoa izatea espero dut, eta lortu nahi dugun helburua (informatzea, komunikatzea eta parte hartzea) behar bezala betetzea. Edonola ere, zerbitzu bikaina eskaini nahi dugu eta, horretarako, laguntza eskatzen dizugu. Beraz, anima zaitez, helaraz iezazkiguzu zure proposamen eta iritziak -eskura jartzen dizkizugun galdera-sorta eta harreman-bidea erabiliz-, web gune hau eta, oro har, Arartekoaren jarduerak eta zerbitzuak hobetu ditzagun, beti eraginkortasunez, modu atseginean eta azkar eskaini nahi ditugu eta.\nEman dizkiguten betekizunak giza eskubideak babestu eta bermatzearekin daude lotuta, ahaleginak egin behar baititugu administrazioen jarduerek eta politika publikoek pertsonen eskubideak behar bezala eta gero eta hobeto zain ditzaten, desberdintasunaren, bereizkeriaren eta bazterketaren kontra eraginkortasunez borroka daitezen eta beren jokaera herritarrek ondo administratuak izateko duten eskubidearekin bat etor dadin.\nArartekoaren bulegoan, herritarrek euskal herri-administrazioen jarduera eta ekintza zehatz batzuei buruz egiten dizkiguten kexak hartu eta aztertzen dira. Web gune honetan aurkituko duzun formulario baten bidez egin diezazkigukezu kexak. Funtsezko lan hori egiteaz gain, politika publikoak hobetzen ere ahalegintzen gara, geure kabuz. Horrela, gure eskumenen eremuan, ahal bezain bizi lan egiten saiatzen gara gizarteko hamaika talde edo errealitate zehatzen gainean, izan ere, talde horien eskubideak gauzatzeko orduan, ahultasuna edo arriskua dakarten egiturazko elementuak daude, edota desberdintasuna, bereizkeria edo bazterketa sortzen duten edo sor dezaketen zertzeladak gertatzen dira. Lagundu iezaguzu gure lana hobetzen, salaketak edo proposamenak helaraziz.\nAzkenik, nahi bat adierazi gura dut. Giza eskubideen sistema, alegia, gure demokrazien eta bizikidetasunaren oinarrizko zutabea, izatez dinamikoa eta ebolutiboa da, eta, hortaz, etengabe hobetu daiteke eta hobetu behar da. Horretarako, botere publikoek ahalik eta gehiena egin behar dute, baina gutako bakoitzaren konpromisoa eta lana ere ezinbestekoak dira.\nBeraz, web gune honetan sartzen den orori eskatzen diot lagun dezala giza eskubideak sustatzen eta babesten. Gizakiaren bizitzarako eskubidea, duintasunerakoa, askatasunerakoa, berdintasunerakoa, osotasun fisiko eta morala izatekoa, nork bere nortasuna aske garatzekoa, e.a., eskubide horiek guztiak eta horietako bakoitza egunero defendatu behar ditugu. Baita gizakien eskubideak egoera onean mantentzeko ezinbestekoak diren balioak ere: indarkeriarik eza, eta lagun hurkoa, gu bezalakoa ez dena, dibertsitatea, aniztasuna, senidetasuna eta elkartasuna errespetatzea.


Oro har, eta Laneko Arriskuen Prebentzioko Legearen 14. artikuluaren arabera, laneko arriskuen aurka babestuta egoteko eskubidea dut. Hortaz, enpresaburuak bere zerbitzura diharduten langileen segurtasuna eta osasuna bermatu beharko du, lanarekin zerikusia duten alderdi guztietan eta laneko segurtasun eta osasunari buruzko neurrien kostua ez da geratu behar inola ere langileen gain.\nGainera, eskubidea dut:\nBai enpresari bere osotasunean bai lanpostu- edo funtzio-mota bakoitzari eragiten dioten segurtasun eta osasunerako arriskuez, arrisku horiei aplika dakizkiekeen babes- eta prebentzio-neurri eta -jarduerez eta hartutako larrialdi-neurriez informazioa jasotzeko (LAPLaren 18. artikulua).\nEnpresan laneko segurtasun eta osasunari eragiten dieten gai guztien esparruan kontsultatua izateko eta parte hartzeko (LAPLaren 18. artikulua).\nPrebentzioaren arloan prestakuntza jasotzeko (LAPLaren 19. artikulua).\nNire jarduna eten eta lantokia abandonatzeko, arrisku larria edo berehalakoa dagoenean (LAPLaren 21. artikulua).\nNiri osasunaren zaintza eskaintzeko, kontuan hartuta langileok esposiziopean gauzkaten arriskuetarako berariazkoa izan behar duela eta borondatezkoa dela (LAPLaren 22. artikulua).\nBereziki sentikortzat jotzen diren langileek, haurdunek, adingabeek eta aldi baterako lanaren enpresetako langileek babesa bermatuta izateko (25, 26, 27 eta 28. art.).\nParte hartzeko eta ordezkaria izateko (LAPLaren 34. artikulua).\nEnpresak hartzen dituen neurriak laneko segurtasun eta osasuna bermatzeko nahikoa ez direla uste badut Lanaren eta Gizarte Segurantzaren Ikuskaritzara jotzeko. (LAPLaren 40. artikulua).\nLantalde egokiak eta egokituak izateko eta enpresaburuak NBE egokiak emateko (17. art.).\nNire lan-ingurunean ahal den arrisku guztiak saihesteko eta saihetsezinak direnak zuzen ebaluatuta egoteko. Lana pertsonari egokituta egotea, lanpostuaren kontzepzioari dagokionez… (15. art.).\nOro har, eta Laneko Arriskuen Prebentzioko Legearen (LAPL) 29. artikuluaren arabera, neure segurtasun propioa eta nire jarduera profesionalak eragin diezaiekeen beste pertsonena jagon behar dut, nire prestakuntza eta enpresaburuaren jarraibideak kontuan hartuta.\nBereziki (nire prestakuntza eta enpresaburuaren jarraibideak kontuan hartuta) behartuta nago:\nMakinak, aparatuak, tresnak, gai arriskutsuak, garraiagailuak eta, oro har, geure jarduera egiteko erabiltzen ditugun baliabide guztiak ondo erabiltzera (LAPLaren 29.2.1 artikulua).\nEmaten zaizkidan babesak eta babesgarriak egoki eta jaso ditudan jarraibideen arabera erabiltzera (LAPLaren 29.2.2 artikulua).\nDauden segurtasun-baliabideak edo nire jarduerarekin zerikusia duten lekuetan edo nire jarduna egiten dudan lantokietan instalatzen direnak funtzionamendu gabe ez uztera eta zuzen erabiltzera (29.2.3 artikulua).\nNire iritziz, zentzuzko arrazoiak kontuan hartuta, langileen segurtasun eta osasunerako arriskutsua den egoera oro berehala jakinaraztera (29.2.4 artikulua).\nLanean langileen segurtasun eta osasuna babeste aldera, eskumena duen agintaritzak ezartzen dituen eginbeharrak betetzen laguntzera\nEnpresaburuak lan-baldintza seguruak bermatu ahal ditzan, berarekin elkarlanean aritzera.\nAurreko ataletan aipatzen diren arriskuen prebentzioari buruzko nire eginbeharrak ez betetzea Langileen Estatutuaren 58.1 artikuluan jasotzen diren ondorioetarako laneko ez-betetzetzat hartuko da, edo faltatzat, […](LAPLaren 29.3 artikulua).


Do you need a broker license for selling notes between parties - NOTE BROKERING & INVESTING\nBy Note Broker On May 1, 2021\nHow can I sell my house without a realtor fee?\nDo you have to be a salesperson before broker?\nUnder which circumstances would a broker's license be required?\nWhat are the three canons of professional ethics and conduct?\nWhen the license of a broker is suspended or revoked the salesperson?\nZerrendako agente batek jabetza saltzeaz arduratzen den bitartean, saltzaile artekariak eroslearen interesa adierazten du. Jabetza erosi nahi duen edonork onuratuko luke prozesu konplexuan nabigatzen laguntzeko agente saltzailea lortzeak.\nZerrendako agente gisa zure denbora hobeto kontrolatzen duzu. Saltzaileen agente gisa, zure hitzorduen, ate irekien, ikuskapenen eta ikuskizunen kronograma zehazten duzu. Eroslearen agenteen egun gehiena gauetan eta asteburuetan ematen dute, bezeroek begiratzeko denbora dutenean, baina saltzaileek agenteek ordutegi normalagoa ezar dezakete.\nEtxebizitza erosteko komisioak edo zerrendako tasak faktoreen kostu erantsia dira etxea erosi edo saltzerakoan. Zure etxea saldu aurretik, garrantzitsua da zerrendako kuotak eta zure etxebizitza merkatuan zerrendatzerakoan nola eragingo duten jakitea.\nsaltzailea (agentea) eroslea sortzen duen ondasun higiezinen artekaria (agentea). Kontrastea zerrendako agentearekin (agentea). Adibidez: Abel saltzaileen artekaria izan zen zerrenda anitzeko hitzarmen baten arabera. Jabetza erakutsi zion Collins erosleari.\nNola saldu zure etxea higiezinen agenterik gabe. Ez dago zure etxebizitza higiezinen agente batekin saltzea eskatzen duen araurik. Izan ere, 2019an jendearen% 11 inguruk aukeratu zuen jabetza zerrendatze zerbitzu anitzetik (MLS) kanpo saltzea, jabeak salgai jartzeko (FSBO).\nZure etxea zerrendatu aurretik bildu behar dituzun dokumentuak\nSalmenta Kontratu originala. …\nBalorazio profesionala zure etxearen jatorrizko erosketatik. …\nHipoteka Aitorpena (Ordainketa Zenbatekoa) …\nEtxejabeen Aseguruen Erregistroak. …\nEtxejabeen Elkartearen Agiriak. …\nEtxeko konponketa eta mantentze-lanen erregistroak. …\nKapitala hobetzeko ordainagiriak.\nKomisio tipikoa ehuneko 6koa da, agenteak eroslearentzako eta agenteak saltzailearentzat zatitzen duena (ehuneko 3 bakoitza). Baina etxeko saltzaileak soilik ordaintzen du. … Komisioa erdira murriztu gabe, agente inmobiliario bakoitzak 9.000 dolar lortuko lituzke bitan, 300.000 dolarreko etxebizitza saltzeagatik eta erosteagatik.\nNola saldu zure etxea higiezinen agenterik gabe 2019an\n1. urratsa: prestatu zure etxea merkaturatzeko. …\n2. urratsa: preziatu zure etxea lehiakor, saltzeko. …\n3. urratsa: Lortu tarifa finkoko zerrenda zerrenda anitzeko zerbitzutik (MLS) …\n4. urratsa: merkaturatu zure jabetza. …\n5. Urratsa: Ate Irekiak. …\n6. urratsa: Ezagutu zure ondasunen salmenta puntuak. …\n7. urratsa: negoziatu eroslearekin zeure buruarekin.\nSaltzaileen esperientzia beharrezkoa da artekari bihurtu aurretik. Higiezinen saltzaile gisa gutxienez 2 urteko esperientzia behar duzu artekaritza lizentzia lortu aurretik. Orain, batzuek agente gisa 2 urte hauek saltatu nahi dituzte eta beren artekariaren hezkuntzara salto egin.\nHala ere, estatu gehienek agente batek agentziaren lizentzia eskatu aurretik urtebetetik hiru urtera lan egin behar du. Artekari izateko, lehenik eta behin baliozko agente lizentzia eduki behar duzu. Zure estatuak agindutako prestakuntza hobea ere jaso behar duzu.\nKalifornian Higiezinen Artekari izateko 7 Urrats\nLizentziaren gutxieneko baldintzak bete.\nHigiezinen esperientzia irabazi.\nOsatu zortzi unibertsitate mailako artekaritza ikastaroak.\nLortu hatz-marka Inoiz ez baduzu.\nBidali konbinatutako azterketa / lizentzia eskaera eta tasak.\nAntolatu zure azterketa.\nHigiezinen artekaritza azterketa gainditu.\nZein egoeratan beharko litzateke artekariaren lizentzia? Erantzuna salmenta agentea da. TRECek berritze oharra bidaltzen dio lizentziaren titular bakoitzari lizentzia amaitu baino 60 edo 90 egun lehenago.\n4. Etika eta Jokabide Profesionalaren hiru kanonak osotasuna, fideltasuna eta gaitasuna dira.\nDena negoziatu daiteke higiezinen transakzio batean, komisioa barne, herrialdeko leku gehienetan salmenta prezioaren ehuneko 6 da, normalean zerrendako agentearen eta eroslearen agentearen artean banatuta. … Garrantzitsua da ere eragile batzuek batzordeak negoziatzeko malgutasun handiagoa dutela beste batzuek baino.\nLizentzia eten edo deuseztatzen denean, lizentziaren titularrak 30 eguneko epea du erabakia apelatzeko. Denbora tarte horretan, erabakia oraindik ez da legez behin betikoa eta lizentziaren titularrak ohiko moduan negozioak egiten jarrai dezake. Enpresek 30 eguneko leiho hau dute normalean egiten duten artekari berri bat aurkitzeko.


Arraiz Inchaurraga, Clemente - Auñamendi Eusko Entziklopedia\nArraiz Inchaurraga, Clemente\nPintore arabarra; Gasteizen jaio zen 1873ko abuztuaren 1ean, eta hiri berean hil zen 1952ko azaroaren 9an.\nIbilbide profesional eta artistiko osoa Arabako hiriburuan egin zuen. Lehen urrats piktorikoak Gasteizko Arte Ederren Akademian eman zituen, gaur egungo Arte eta Ofizio Eskolan, bertako artista gehienek bezala. Maria alabaren aburuz (Pensamiento Alavés, 1954-05-25), gaztetan bihurria eta zalapartaria zen, eta pixka bat bohemioa. Gurasoen nahiei aurre eginez, oso gazte zela Madrilera joan zen lehendabizi, eta ondoren Bartzelonara; hiriburu haietan artista gisa zuen irudimena askatu zuen, inolako trabarik gabe.\nGazte grinako urte horiek eta sexu ederrarekin izan zituen harreman arrakastatsuak laburbiltzeko, Fernando de Amarika lagun, maisu nagusi eta pintoreak ikatz-zirirekin egindako erretratuko eskaintza jaso dugu: "Datu gehiago: maitasun kontuetan jaun eta jabe... pentsioetan kale. -F.A.". Azken ohar horrek Felicia Olaverekin bizitako gertaerari egiten dio erreferentzia; Olave Gasteizko pietatezko ongilea zen, eta azken unean Erroman ikasteko pentsioa ukatu zion. Emakumeekin Arraizek zituen etengabeko kortesiak ez ziren dama goren haren gustukoak.\nXIX. mendeko azken urteetan, Clemente Arraiz Amarika, Diaz Olano eta Tresponde eta Biloda inguruetako beste pintore batzuekin elkartzen zen, Zadorra ibaiaren behe ibilguan, Aspea errotaren bueltan. Txoko hura "Paris inguruko Barbizonen parekoa izan zen, benetako eta gertuko natura, mendiak eta lursailak aztertu nahi zituzten Gasteizko pintoreen kuartel nagusia, alegia" izan zen, Angel de Apraizek EAEn Artearen Historiako lehen katedradunaren hitzetan.\nGarai hartan eta orduko neska lagun (ondoren emazte) zenarekin, Jesusa Ibarrarekin, Parisera abiatu ziren, eta ia bost urtez Coulancourt kalean bizi ziren, Montmartre muino mitikoan. Pintore gisa zituen benetako gaitasuna erakusten hasi zen orduan. Kolore sentsibilitate handia erakutsi zuen; pintzelkada argitsuak eta zirraragarriak ematen zituen, eta osaerarako ere gustu fina zuen. Lan handiko urteak izan ziren, eta genero piktoriko ugaritan jardun zen: orobat, paisaiak eta erretratuak hartzen zuten haren lan gehiena.\n1901eko maiatzean Gasteizko Arte eta Ofizioen Eskolan marrazketa irakasle plaza lortzeko aurkeztu zen; postua Ignacio Diaz Olano ospetsuak lortu zuen, oposizio bikaina egin ondoren. Orduan etorkizun profesionala bermatzea erabaki zuen, eta horretarako, dekorazio eta pintura industrialeko proiektuetarantz bideratu zen. 1906an horrelako negozioa zuen Prado kalean; ondoren Geltokiko kalera joan zen, gaur egungo Dato kalera, hain zuzen ere, eta azkenik Hegoaldeko kalera mugitu zen, gaur egun Manuel Iradier izenez ezagutzen dugun kalera. Azken tailer horrek martxan jarraitu zuen 30eko hamarkada erdira arte.\nIndustria-pinturaren esparruan lan handia eta emankorra egin zuen, eta hori izan zen, hain justu, familia ekonomiaren euskarri nagusia; halaber, ia hiru hamarkadaz arte sorkuntzatik urrun egoteko arrazoia ere. Hala ere, hori ez zen oztopo izan hainbat lagun eta miresleren artean ezaguna izateko; Tiziano ezizenez ezagutzen zuten. Nahiz eta erakusketa publikoetan gutxitan parte hartu, hiriko bizilagunen artean beti oso ospetsua izan zen.\n1946ko maiatzean bakarkako erakusketa egin zuen Aurrezki Kutxaren Areto Finkoan, Olagibel kaleko 6. zenbakian. Berrogeita bi obra izan zituen ikusgai: Obra gehienetan loreak eta bodegoiak ziren nagusi; horiekin batera, bederatzi paisaiako multzoa ere jarri zuen erakusgai, Galiziako kostako txoko eta marinekin eta Gasteiz eta inguruetako beste ikuspegi batzuekin. Un sitio de Trespuentes obra ere erakutsi zuen (ez zegoen salgai), mende laurden lehenago pintatu zuena; une honetan Vuelta del Zadorra en Víllodas izenburua duen mihisea izango da ziur asko, 1971ean Probintzia Museoak pintorearen familiari erosi ziona.\nPintorearen semeetako bat, Jesus, Ajuria Enea jauregiko atari nagusiko horma pinturen autorea da, gaur egun Lehendakaritza dena. 1925ean egin zituen, Serafin de Ajuria higiezinaren lehen jabearen enkarguz.\nLore eta bodegoien pintorea\nClemente Arraiz gaur egun lore osaerengatik da ezaguna: larrosak, oinlodiak, bioletak, krabelinak, gladioloak... Azken etapan ezaugarri nagusi izan zuen gaiaren edukiak definitzen dituzte. Formatu txikiko margolanak dira, oro har; espezialitate horretan baliabide teknikoak eta estilistikoak erakusten jakin zuen. Marrazketa zehatz eta zorrotza erakutsi zuen. Xehetasunei arreta berezia eman zien eta verismoz jaso zituen, ordena berean, pintzelkada zabalez eta esanguratsuz, koloreen indarra aberastuz. Bodegoiei ere aplikatu zien goresmen hori, freskotasunez eta berezkotasunez betea.\nZendu zen egun berean azken margolana pintatu zuen: Flores mihise txiki bat, gaur egun udal ondareari dagokiona.\nGARCÍA DÍEZ, José Antonio. La pintura en Álava. Gasteiz: Vital Kutxa, 1990, 255 y 256 orr.\nGARCÍA DÍEZ, José Antonio. "Clemente Arraiz". Exposición-Homenaje Clemente Arraiz. Luis de Ajuria Aretoa, Vital Kutxa, Gasteiz, urtarrilaren 10-25, 1997.\nSÁENZ DE UGARTE, José Luis. "Galería de pintores alaveses: Clemente Pedro Arraiz Inchaurraga". Vitoria para Ud., Gasteiz, XXVIII urtea, 3. garaia, 775 zbk., 1985ko apirila, 20-22 orr.


Korrikaren Bideoak archivos - Aranguren Telebista\nAranguren: 26\t℃\n[BIDEOA] Joan den martxoaren 31n, Korrika Txikia Taxoareko kaleetan barna ibili zen.\nJoan den martxoaren 31n Korrika Txikia ospatu zen Taxoareko kaleetan barna. Irulegi Euskara taldeak antolatutako jarduera, zeinean beste hainbat kolektiboren eta auzokideen laguntza jasotzen da, Korrika 2019ko kilometroa erosteko.\n[BIDEOA] Korrika 2019, Mutiloako kaleetan barna.\nJoan den apirilaren 6an, larunbatarekin, Korrika Mutiloako kaleetan barna ibili zen 3 kilometroko ibilbidea eginez. Asko izan ziren euriari aurre egin ziotenak euskararen alde korrika egiteko.\n[BIDEOA] Korrika Txikia Aranguren Ibarrean\nDatorren apirilaren 6an, Korrika Aranguren Ibarretik pasatuko da. Bitartean, igande honetan, martxoaren 31n, Korrika Txikia ospatu dugu Taxoaren. Aranguren Ibarreko hainbat kolektibok bertan parte hartu, eta 21. Korrikako 480. kilometroa erosteko laguntza eman dute. Hemen…\n[BIDEOA] KORRIKA 2011\nKorrika euskararen alde egiten den lasterketa bat da, Euskal Herrian zehar eta AEK-k antolatuta. Lasterketa honen helburuak bi dira: alde batetik, euskararen aldeko kontzientziazioa sustatzea, eta bestetik, dirua jasotzea helmuga hau lortzeko euskara irakasten duten…


Korputz jaiak ospatuko dituzte Enparan kalean bihar | El Diario Vasco\nAzpeitiaKorputz jaiak ospatuko dituzte Enparan kalean bihar\nKorputz jaiak ospatuko dituzte Enparan kalean bihar\nOhitura den bezala, hainbat kaletarrek omenaldia jasoko dute eta aurtengoan hiru izango dira omenduak\nEnparan kalean Korputz jaiak ospatuko dituzte bihar, igandean. Hori dela eta, egun osoko egitaraua prestatu dute bertan. Ohiko moduan, suziria botata hasiko dituzte jaiak 11:30ean, eta gero, txistularien kalejira izango da. 12:00etan, berriz, meza izango da Frantziskanetako elizan, eta segidan, 13:00etan, luntxa egingo dute.\nOhitura den bezala, Baigera jatetxean elkartuko dira ondoren, urteroko bazkari legea egitera. Bazkalostean egin ohi duten bezala, omenaldiak izango dira. Aurtengoan hiru kaletar omenduko dituzte, Ana Mari Egurza, Tomas Gereta eta Jose Antonio Azpiazu, hain zuzen ere.\nHiru omenduei aurreskua dantzatuko diete goizeko mezaren ostean eta bazkarian etxekoez eta lagunez inguratuta izago dira. Nola ez, bertsolariek eta trikitilariek alaituko dute Baigerako zita eta behin omenaldiak amaituta, Baigerara gerturatzen direnek dantzaldiaz gozatzeko aukera izango dute jai egunari amaiera emateko.\nPablo Etxeberria gana el campeonato de España en aguas abiertas San Juan bezperan ohi bezala, suaren bueltan festa egingo da gaur, Plazan


“Aita Menniko langileok aldarrikatutako igoerak aplikatu ahal ditu zuzendaritzak” | Mondraberri Arrasateko Ataria\nHasiera Albisteak “Aita Menniko langileok aldarrikatutako igoerak aplikatu ahal ditu zuzendaritzak”\nELA sindikatuak adierazi du ospitalearen superabitak ahalbidetzen duela soldaten igoerak. “Arrakala murriztu behar da behar da garbitasuneko langileen artean”. Lan-baldintzak “okertu dira eta ondorioz zerbitzuaren kalitateak behera egin du”.\n– Azken urteetan Aita Mennin lan-gatazka handia nabari da.\n– Txema Kortabarria: Bai, tristea da, nik 21 urte daramatzat ospitalean lanean, eta beti, hitzarmena berritu behar izan den guztietan, Zuzendaritzak pegak jarri ditu. Borroken hasieran, Aita Menniko Zuzendaritzak beti esan digu ezinezkoa zutela gure aldarrikapenak betetzea, baina borroka eginda, aldarrikapenak bete dituzte.\n21 urte hauetan Ospitalea ekonomikoki txarto egon al da? Ez, eta horren froga da Aita Menni handituz joan dela eta egoitza berriak zabaldu dituela Gipuzkoan zehar, eguneko zentroak, besteak beste. Beraz, zuzendaritzaren ezetzen arrazoiak ez dira galera hipotetikoak.\nKontuan hartu behar da Aita Mennik Arrasaten 3 zentro dituela, 2 Donostian eta zentro bana Eskoriatzan, Beasainen, Irunen eta Bilbon. Gainera, azpienpresa bat sortu izan du, eta horrekin kudeatzen ditu Arrasateko Iturbide egoitza, Oñatiko egoitza, Oñatiko eguneko zentroa, Bergarakoa, Soraluzekoa,…\n– Hortaz, arrazoia ez da balizko egoera ekonomiko txar bat?\n– Tx: Ez, Zuzendaritzak onartzen du izugarrizko aurrekontua duela, eta adibidez 2017an aurkeztu zizkigun kontuetan, superabita izan zuen. Kontua da Aita Menni ez dagoela enpresa bezala eraturik, irabazi asmorik gabeko erakunde bezala baizik. Gainera, mojen kongregazio bat dago. Ondorioz, Aita Mennik ez du euren diru kontuak erakusteko obligaziorik.\n– Janire Diaz Jauregi: ELAren gabinete ekonomikoak azterketa bat egin zuen, eta ondorioztatu zuen, alde batetik, Aita Mennik bankuekin zorrik ez zuela, hau da, irabazi garbiak izan dituela, eta bestetik, ahalmena eduki badaukala %7arekin langileen baldintzak hobetzeko.\n– Tx: Guk 2018tik 2021 bitarterako planteatutako soldata igoerak Zuzendaritzak gauzatu ditzake: nahikoa du 2017ko %7ko horren erdia soldaten igoeretara zuzentzearekin.\nSoldatei dagokienean, ezin dugu ahaztu emakumeen eta gizonen arteko arrakala. Horren erakusgarri dira garbitasun zerbitzuko emakumeen soldatak. Euren soldatak goragoko soldata-kategoriaren soldaten erdia baino ez dira. Arrakala hori ixteko nahikoa da zuzendaritzak urtean 10.000 € jartzea. Baina zuzendaritzaren erantzuna ezezkoa izan da.\n– Aita Menniko pazienteekiko zerbitzuaren kalitatean gorabeherak izan dira?\n– Tx: Tamalez ikusi dugu kalitateak behera egin duela. Ospitaleko gerente berrien erabakiak soilik etekin ekonomikoaren araberakoak izan dira. Horren adibide kontratazioak dira.\nEbentualtasun tasa %24koa da, azken urteetan igo egin da, eta kasu batzuetan, langileek ospitalean 14 urte lanean egin duten arren, ebentual kontratua egin diete. Holakoen ondorioz, OPEak deitu direnean, langile ugari Aita Mennitik joan dira, lan-baldintza hobeen bila.\nOndorioz, orain askotan bajak ez dira kubritzen, ikasketak amaitu gabeko pertsonak kontratatu dira,… Horrek guztiorrek zer-nolako eragina izan du zerbitzuaren kalitatean? Guk planteatu dugu lan-poltsa bat sortzea.\n– JDJ: Langileen errotazio horrek pazientearen osasunean eragina du, kontuan hartu behar da buruko gaitzak dituzten pazienteak direla, langileekin binkulo bat izaten dutela,…\nGai oso delikatua da, arreta berezia eta egonkortasun mentala behar dituzte. Lan-kargak asko igo dira, eta esaterako, asteburu arratsaldetan erizain bakar bat dago 5 unitate zaintzeko.\n– Tx: Egoera horretan, larrialdiren bat egonez gero, erizainak larrialdia kubritu beharko du, baina bitartean zeinek zainduko ditu beste paziente denak? Kinka larri batean, langile horrek erabaki beharko al luke zein paziente bizi eta zeini ezin bizia salbatu?\nLangileak oso arduratuta daude zerbitzuaren kalitatearekin. Gogoan izan behar dugu ospitale bat dela.\n– Aita Menni ekonomikoki ere Arrasaterentzat garrantzitsua da, ehunka langile baititu.\n– Tx: Bai, 480 inguru gara. Kooperatibak alde batera utziz, Arrasateko lantoki handiena da seguruenik. Bailararentzat ere garrantzitsua da, familia askorengan eragina du.\n– Emakume izateagatik lan-baldintza okerragoak izaten dira.\n– JDJ: Bai, arrakala dago, eta Aita Mennin langileen gehiengoa emakumea da. Ez da kasualitatea, zaintza-lanak emakumeei egozten zaizkielako. Jauzi bat eman behar dugu, batez ere garbitasun zerbitzuan.\nZerbitzu oso garrantzitsua da, baina ez da nahikoa baloratzen, eta langile denak emakumeak dira. Azpikontrataturiko enpresa batekoak dira, eta bertako zuzendaritzarekin harremanak izan ditugu, baina ez dio nahikoa garrantzirik ematen.\n– Tx: Egun batean psikologo, psikiatra, logopeda edo langile sozialak Aita Mennira lanera joango ez balira, egun horretan ospitaleak funtzionamenduan jarrai lezake. Asteburuetan halakoa da egoera. Aldiz, garbitasunekoak egun batean (areago, txanda batean) joango ez balira, ospitalea geratu beharko litzateke.\nArrakala horrekin amaitzeko 10.000 € baino ez dira behar urteko, beraz, arrakala horrekin amaitzea borondate kontua da.\n– Zein dira zuen aldarrikapenak?\n– Tx: Soldaten igoera, KPIaren igoeratik harago, galdutako erosahalmena berreskuratzeko. Soldata arrakala ixtea. Alor sozio-sanitarioko 1.592 lanorduetara iristea, orain 1.624 egiten baititugu. Arrisku plusa: orain bi aste tamalez gure lankide batek jipoitua izan zen, eta ez da bakarra izan. Ebentualtasuna eta plantila faltari aurre egiteko lan-poltsa bat aplikatzea.\n– Zerbait gehitu nahi duzue?\n– JDJ: Arrasateko herriari eskatuko nioke mobilizazioetan parte hartzeko. Aita Menni herri honen zerbitzura dagoen ospitalea delako. Egoeraz kontzientzia daitezela. Prekarizazioaren aurka, herritarren parte-hartzearekin presioa handituko genuke.\n– Tx: Gogoan izan behar da Aita Mennik diru publiko ugari jasotzen duela. Kontura dadila Aita Menniko Zuzendaritza, langileen plantilla barik, ezer ez dela.


Vladivostokeko merkataritza portua | Informazioa - Inportatu eta esportatu Vladivostok\nVladivostok Merkataritza Itsasoko Portua\nVladivostokeko Merkataritza Itsas Portua1897an sortua, Golden Horn badiaren ipar-mendebaldeko kostaldean dago, portuaren koordenatuak 43007 'S.Sh. eta 131053 'V.D., ordu aldea Greenwichekiko +9 ordukoa da.\nPortura hurbiltzen diren sakonera 30 metro baino gehiagokoa da.\nVladivostok itsas portu komertzialak 17 ditu 4 m-ko luzera osoa duten atrakalekuak. VMTP lurraldean biltegi irekien azalera 014 m² da, eta estalitako biltegien azalera 205723,2 m² da eragiketa eremuan eta 49763,3 m² atzeko aldean. Portuko trenbideen luzera 59791,9 km baino gehiagokoa da.\nPortuak mundu mailako zerbitzu-egitura du, gurdiak, agentziak, birbidalketak, garabiak, topografoak, taldekideak eta beste enpresa batzuk barne. Vladivostokeko portuan sartzen den flota zerbitzu moderno guztiak eskaintzen ditu.\nOJSC "VMPP" zerbitzuak, oro har, ontziratu eta edukiontzien merkantzia prozesatzeko eskaintzen ditu.\n2009an merkantzien fakturazioa 6 milioi 205 mila tonakoa izan zen.\nVladivostokeko edukiontzien terminala\nVladivostokeko ontzia terminal bere lana 1983an hasi zuen 16. eta 17. atrakalekuetan.\n2003 abuztuan, VKT Ltd.k edukiontzi terminalaren arabera sortu zen.\nGaur egun VKT Ltd. da edukiontzi operadore garrantzitsu bat.\nCGT-n egindako transborduen bolumena urtero handitzen da.\nUrteko 2006 jarraituz edukiontzien manipulazioa 147 100 konpilatutako terminala Teu, eta 2007 urteko 199 TEUren emaitzen arabera, 650en emaitzen arabera, edukiontziaren fakturazioa 2008 TEU gainditu zen.\nVladivostokeko edukiontzien terminalak karga eta deskarga ekipamendu eta ekipamendu moderno guztiak ditu, ahalik eta azkarren kalitate handiko edukiontziak eta merkantzia orokorreko prozesatzeko. Informatika ekipamendu modernoak edukiontzien manipulazioaren kontabilitate osoa eta kontrol osoa ahalbidetzen du.\nLurralde mailan, Vladivostok edukiontzi terminala Transiberiar Trenbidearen lehen kilometroan kokatzen da, eta horri esker, Errusia, CIS eta Europako eskualdeetako zama fluxuak Asia hego-ekialdeko (Korea, Txina, Vietnam), Ipar Amerika, Kamchatka, Sakhalin eta Chukotka portuetako zama fluxuak lotzea ahalbidetzen du. Gaur egun VKTren azalera 13 hektarea da.\nVKT LLC-k zamaketarako zerbitzu sorta osoa eskaintzen du ontziak kargatzeko eta deskargatzeko orduan, trenbide-gurdiei eta ibilgailu motordunek epe laburreko ontziak biltegiratzeko. Segurtasun zerbitzuak emandako ondasunen segurtasuna. Edukiontziaren terminalaren lurraldea erlojuen inguruan egindako bideo kamerak kontrolatzen ditu.\n20 '/ 40' ontziak kargatutako / deskargatzen ditu, edukiontzi hutsak eta handiak kargatutakoak.\nProzesatzeko edukiontzia kateak edo ekipamendu bereziak erabiliz zabalgailu estandarra erabiltzeaz gain.\n20 '/ 40' terminalaren egiaztagiria / igorpena kargatuta, hutsik, handituta.\nBiltegiratzeko ontziak, hozkailuak barne.\n15. atrakalekuaren atrakalekuaren luzera 42 m-koa da, atrakalekuak 16. zenbakia, 17 - 361 m. Atrakalekuaren sakonera 11,6 m-koa da. Atrakalekuak 11,1 m-ko trazadura duten edukiontzien ontziak maneiatzea ahalbidetzen dute. Bi ontzien atrakalekuetan aldi berean amarratzea posible da. ... Kalkulatutako errendimendua - 150 TEU urtean.\n37 mil m inguru inguruan biltegiratze gune irekiak. Guneak 2 guneetan banatzen dira espezializazioaren arabera.\nBiltegiaren eremua - A, B, C, D (20,16 mil m 2) eremuetan 280 m inguruko luzera dutenak.\nA, B zonen helburu nagusia edukiontziak biltegiratzea da esportazioak, B zonen zati bat ohiturak dira.\nC, D zonen helburua errepidez bidaltzearekin batera inportatzea da; C zonaren zati bat 120 unitateko edukiera duten hozkailuetarako espezializatuta dago.\n1 mila m2-ko azalera duten T10,92 eta T2 biltegien eremuak inportazioak eta edukiontzi hutsak prozesatzea da. T1 eremuan, aduana ikuskapena ere egiten da. Edukiontziak ibilgailuetara bidaltzen diren lekua ere bada.\nE, F biltegi eremuan 5,9 mil m 2, trenaren ondoan. garraio aurrealdea, tokiko garraioaren garraioan tren eta garraio motorra bidaltzeko ontziak jartzen dira; aduana-ikuskapena Inportatu ontziak.\nTerminaleko merkantzia trafikoaren garapenean, garraio motordunen kuota 80% da.\nTerminalerako ibilgailuen sarrera / irteera portutik egiten da, kontrol-postu bat eta edukiontzi eskala dituena eta bigarren sarrera, sarbide-trenaren atzealdean. terminalerako bidea ere bigarren CAT eta edukiontzi eskalak ditu. Honek terminalaren zirkulazioaren inguruan bigarren kontrol puntuko sarrerarekin batera antolatu eta lehen kontrol-puntutik irtetea ahalbidetzen du.\nTrenbide garraioaren kuota 20% da.\nTerminalaren trenbide garraioa bi merkantzien trenbideek osatzen dute. 180 luzera bakoitzeko ibilbideak (bi RMG-k hornituak) eta biltegi multzo baten zama pista bat, trenbide estaliak kudeatzeko diseinatuta. autoak. Trenbideetako bat. ibilbideak trenbide kargatzeko sarrerako trestel batekin hornituta dago. bere autoaren pean autoen plataforma.\nGunearen helbidea http://www.vmtp.ru/


Eztabaida:Energia nuklear - Wikipedia, entziklopedia askea.\nEnergia nuklearra gaur egungo energiarik babesena da, hainbat abantail ditu, adibidez, energia asko sortzen duela, ez duela kutsatzen, etab, baina desabantailak ere badaukaz, izan ere, zentral nuklearretan, energia elektrikoa sortzeko energia nuklearra erabiltzen da, hau lortzen da, uranio konbustible moduan erabiliz, baina zentral nuklear batean eskape edo akats bat egoten bada, ingurukoa erradioaktibitatearen ondorioz kutsatuko zan.\nHorrelako baieztapenak egin baino lehen, energia nuklearrari buruzko informazio gehiago bildu beharko zenuke, eta datuak eman:\n"energia asko sortzen dauala": beno, Interneten "energia itzuleraren tasa" (EROEI: energy return on energy investment; TRE: tasa de retorno energético) kontzeptuaren inguruan dauden ehunka dokumentuak irakurri beharko zenituzke lehenengo. Hemen daukazu adibide bat, hemen beste bat. Aditu gehienek diotenez, energia nuklearrarentzako tasa hori 4 inguruan dago, hau da, 4 energia unitate ekoizteko energia unitate bat gastatu behar duzu (petrolioarena duela 100 urte 80koa zen, 1970eko hamarkadan 30ekoa, gaur egun 10ekoa da). Noski, hori gaur egun, oraindik uranioa lurpetik ateratzea merkea delako, eta uranioa lurpetik ateratzeko petrolioa daukagulako. 10 urte barru ikusiko dugu. Eta hori kontuan izan gabe zenbat energia beharko den hondakin erradioaktiboak leku seguruan mantentzeko 5.000 urtez... ah, beno, energia nuklearraren defendatzaileei detailetxo hori ahaztu egiten zaie. Carpe diem. Zein gobernuk dauka, ez 5.000 urterako, besterik ez bada 100 urterako babes planak? Energia nuklearra duela 50 urte hasi zen aprobetxatzen, eta oraindik ez dago gebernurik hondakinekin zer egin dakienik.\n"ez dauala kutsatzen": Uranioa kontzentrazio txikiko meetatik ateratzen bada (gero eta gehiago horrela izango da, mea onenak amaitzen ari baitira), zentral nuklear baten ziklo osoaren CO2 ekoizpena gasezko zentral batenaren kantitate bera da. Hemen ingelesez txosten osoa eta hemen laburpen bat gaztelaniaz.\n"uranio konbustible moduan erabiliz": gaur egun munduan existitzen diren eta eraikitzen ari diren zentral nuklearrekin bakarrik, uranioa 50 urtetan amaituko da. Hau da, petrolioa baino apurtxo bat beranduago. Petrolioaren egungo kontsumoa zentral nuklearrez ordezkatu nahi baduzu, orduan askoz lehenago.\nAzkenik, uranioa hain energia iturri errentagarria bada, zergatik behar ditu gure zergetatik ordaindutako dirulaguntzak?\n--Assar; (erantzun hemen) 18:53, 31 Martxoa 2008 (UTC)\nOrriaren azken aldaketa: 28 apirila 2009, 06:43.


Maite Arroitajauregi «Mursegok» familientzako musika katea zabaldu du YouTuben | Cultura | Naiz\nMaite Arroitajauregi «Mursegok» familientzako musika katea zabaldu du YouTuben\n3-6 urte bitarteko haurrei zuzendutako bideoak prestatu ditu musikaren oinarriak ikas ditzaten. Familian, etxean, lantzeko ariketak proposatzen ditu guztiek batera ikasten duten bitartean, musika bizi eta disfrutatu dezaten.\nNagore BELASTEGI|22/05/2020 Actualizada:\nMaite Arroitajauregi Mursegok klaseak ematen ditu musika eskolan, 3 eta 6 urte bitarteko haurrei. Itxialdian zehar eskolan egiten zituzten ariketak bideo bidez eskaintzen hasi zen, baina bere ikasleez gain beste pertsona batzuek gozatu ahal izan ditzaten, YouTube kanal bat zabaldu du. Hala, etxetik umeek eta familiek musikaz gozatu dezakete.\nMusikariak kontatu digunez, ariketa motzak prestatu ditu. «Guk etxean ordenagailua telebistara engantxatzen dugu, ariketaren bat jartzen dugu eta hor egiten ditugu. Nik hori irudikatzen nuen, familia bat egongelan ariketak egiten», esan du Mursegok.\nAskotan gurasoek esaten diote oso ondo pasatzen dutela. «Nik esaten dut musika ikasteko musika bizi egin behar dela, musika gorputzetik pasatu behar dela. Hau da, musika bizitzeko gorpuztu egin behar dela, dantzatu, kantatu, erritmoa eraman…», argitu du.\nPultsoa asko lantzen du kantuen bidez. Imanol Urbietaren pare bat kantu gehitu ditu ariketetan. «Iruditzen zait euskal musikaren pedagogian lan handia egindako pertsona dela eta nik asko miresten dut, eta beraren omenez jarri ditut», adierazi du. ‘Musikogramak’ eta ‘erritmogramak’ erritmoa lantzeko sortu ditu; umeek kanta bat landu behar dute perkusio korporalarekin eta marrazkien bidez badakite txalo egin behar duten edo eskuarekin izterrean jo behar duten, adibidez.\nNahiz eta ariketak haur txikiei zuzendutakoak izan, helduek ere egin ditzakete. «Aiton-amona batzuek egiten dituzte. Esaten didate koordinazioa lantzeko oso ondo etortzen zaiela», adierazi du.\nProiektu honen helburuetako bat ondo pasatzea eta musikarekin disfrutatzea den arren, ikastea ere bada: hainbat kontzeptu musikal jasotzea, kantatzea, ahotsa lantzea, pultsoa eramatea, koreografia txikiak egitea, perkusio korporala egitea, koordinazioa, motrizitatea eta memoria lantzea...\nEra berean, euskal kulturari bultzada bat eman nahi dio. Horretarako euskarazko ekoizpenez baliatzen da. Ariketa batzuetarako kanta berriak sortu ditu, eta beste batzuetarako moldaketak egin ditu. Adibidez, Iñigo Astizen ‘Joemak eta polasak’ liburuko poema bat musikatu du. Gainera, YouTuben aurkitzen dituen beste irakasleetatik ideiak hartzen ditu eta gurera ekartzen ditu.\nBideoekin lortu nahi duena da lengoaia musikala ikastearen aurretiko pausoa errotzea. Bere ustez, hori errotzea garrantzitsua da ondoren solfeoa ikasteko. Aste honetan bideo berri bat sortu nahi du ‘Zazpi jauzi’ kanta erabiliz, non jauzi bakoitzarekin txikiek espresio bat adierazi beharko duten.


Grabaketa data: 1980-02-23\nHiztuna: Gerardo Goñi (73 años). Puri Petriati.\nGaiak: dirua , eguraldia: haizeak , esaera zaharrak , ezkontza , itsasoa , kontakizuna , medikuntza: erremedioak , sinesmenak: agerpenak , sinesmenak: Aizkorriko Dama , sinesmenak: Gaueko , sorginak , sorginkeria\n00:17:24 Bizikletan ibiltzen ongi ez zekien baten kontua.\n00:16:34 Bati gertatu zitzaion ez omen zekiela bi ahizpetako zein zen berea.\n00:15:55 Ezkontzak: neskazaharren feria. Mutilaren ama mugitzen zen gehien. Ez zegoen aurkezpenik. Beste etxe batean gertatutakoa eta azkenean denak moja eta fraide joan ziren. Andregaia ikustera bakarrik larunbatetan joaten ziren eta berandu xamar ateratzen baziren, atari gainetik egiten zuten zaratarik ez egiteko.\n00:12:36 Andregaia ikusteko ate gainetik pasatzen zen ateak zaratarik egin ez zezan.\n00:11:58 Txekorra saldu behar baina azkenean ez zuen saldu.\n00:10:10 Jateko orduan txerri handienek txikiak baztertzen zituzten eta honek makilekin ematen zien. Erremolatxak banatzeko orduan egiten zuena. Txerrien hizkera ulertzen omen zuen. Katuaren kontua.\n00:08:00 Osaba Emilioren kontuak: gaztetan etxe batean zerbitzari joan zen. Lapurrak joan omen ziren eta gorriak ikusi zituen bizirik ihes egiteko.\n01:06:20 Alabak ama jotzen zuen familia baten historia. Purik familia harekin izan zuen harremana. Errendaturik zuten pisua. Alabak bere ama Puriren etxetik ateratzen ikusi zuen eguna. Purik janaria ematen zion emakume hari. Puriren familiak beste etxean gertatzen zena leihotik ikusten zuen.\n00:56:04 Lapur fama zuen familia bateko aitak, egun batean lau adarrekin heldu zen etxera. Emakumeak hura ikustean izan zuten elkarrizketa.\n00:53:11 Erbinude batek harakinari hamaika ardi hil zizkion, baina gau batean sua egin zuten eta ez zen berriz itzuli.\n00:51:44 Puriren aitak otsoak bere bi hortzak erakutsiz eta suaren laguntzaz uxatzen zituen.\n00:50:25 Aizkorriko Damaren kontuak. Ez lurretik ez zerutik ibiltzen zena.\n00:48:30 Beste hitz joku bat, gaztelaniaz.\n00:48:10 Etxe batera bazkaltzera joan eta bazkaltzeko zer zegoen galdetzean eta besteak denetarik zegoela esatean lehenengoak erantzundakoa.\n00:06:16 Nagusiak soldata jaso nahi zuen. Ehiztaria zen eta oso abila. Haren kontuak.\n00:47:51 Aralarrera joan ziren aldi batean aitona xelebre bat (erdi aztia) harrapatu zuten gurdiaren azpian eta handik ateratzerakoan izan zituzten hitzak.\n00:46:10 Lakuntzako esaerak: gurdiekin saltzen ibiltzen ziren bi lagunetako batek saindu guztiei mezak egiten zizkien eta nola ordaintzen zuen galdetzean berak erantzundakoa.\n00:45:20 Mariaren senarra komertziantea zelarik, posada bila zebilen gau batean, ate batean jo eta nor zen galdetu zutenean erantzun zuena.\n00:44:41 Ogia etxean egiten ari zela Mariari, tximiniatik ahots batek esaten zion "Maria, pixka bat, Maria, pixka bat". Eta gizonari esan zionean, gizonak esan zion ahotsa nola desagertarazi.\n00:42:50 Erremedioak: sua estaltzen zen, hautsarekin gurutzera joaten zen.\n00:42:25 Blasenea inguruan herri guztia biltzen zen. Bertako kontua. Ama Birjina ikusten zutenak. Ameriketako senideak hil zirenean nola jakin zuten.\n00:37:48 Emakume batek etxe batekoei dirua eskatu eta gero bueltatu ote zien edo ez istiluak omen zeuden. Eta nahiz eta minik egiten ez zuen, etxeetan gauzak falta ziren. Emakume bera, beste etxe batera joan zen zerbitzatzera eta han ere zerbait gertatu omen zen. "Gaua gaukoendako, eguna egunezkoentzako eta Kattalin guretzako" eta neska desagertu egin zen.\n00:32:26 Dirua munduko Jainkoa da. Gaztetan berak ere bazuen diru gehiago egiteko zaletasuna. Berak bankuan gordetzen zuen dirua. Ongi kobratzen zuen berak izandako lanetan.\n00:29:15 Haizeak nahasita ibiltzen dira. Bakoitza nondik datorren. Haizea kanpoan mugitzen dugulako mugitzen da.\n00:25:13 Mundua urez erabat estalita ote zegoen? Dilubioaren ondorioak. Gizonak hil egin ziren orduan urak harrapatuta. Gero itsasoak baztertu egin ziren. Hemen lurrean, uraren azpian zuloak daude. Itsasoa ez da handituko. Itsasoak horizontean pareta handi bat du urari eusteko.\n00:02:55 Gerardoren aurkezpena besteen ikuspuntutik: zubia egin behar zen mendi azpitik, eguzkia sartzen zenean gizon bat zegoela zain hurrengo egunean atera behar zen lekura berriz eramateko, telebistaren kontuak.


Irekia Eusko Jaurlaritza - Gobierno Vasco :: Tapiak eta Ábalosek lan egingo dute 2023an euskal Y martxan jartzeko, Atlantikoko korridorearen lehentasunezko gunea osatuz\nTapiak eta Ábalosek lan egingo dute 2023an…\n\nTapiak eta Ábalosek lan egingo dute 2023an euskal Y martxan jartzeko, Atlantikoko korridorearen lehentasunezko gunea osatuz Iturria: Irekia\n\n\n\n\n\n\n\n\n\n\n\n\n• Bultzada berria adostu dute Euskal Trenbide Sare Berria osatzeko, lehentasunezko Europako sarearen zatia, bai eta euskal hiriburuetarako sarrerak ere\n• Sustapen Ministerioak eta Eusko Jaurlaritzak gaur-gaurkoz gauzatzen ari diren azpiegiturak eta obrak, datozen hiletan lantzeko proiektuak, eta trenbide, autobide eta portuen kudeaketako eskumenen transferentzia errepasatu dituzte; eta baterako lan-egutegi bat hitzartu dute\n• Teknikarien taldeek Vitoria-Gasteizko geltoki berria egiteko eta lurperatzeko proiektua azkenduko dute, udazkenean Informazio Azterlana egin dadin, azken hori eta Ingurumen Inpaktuaren Adierazpena onartuta egon daitezen 2019rako\nEusko Jaurlaritzako Ekonomiaren Garapen eta Azpiegiturako sailburu Arantxa Tapiak eta Sustapen ministro José Luis Ábalosek lan-bilera egin dute Madrilgo Sustapen Ministerioaren egoitzan, eta Euskadiko trenbide, aire, portu eta errepideen azpiegituren egoera landu dute.\nSustapen ministro berriaren eta sailburuaren arteko lehenengo topaketa izan da. Bilera amaitutakoan, Tapiak hau adierazi du: "topaketa positiboa izan da eta ministroaren jarrera hartzailea Eusko Jaurlaritzak aurkeztutako proposamenak gauzatzean islatuko delakoan nago, 2023an euskal Y martxan jar dadin, Atlantikoko korridorearen maila gakoa osatuz".\nAzpimarratu du bi exekutiboek bat egin dutela zera esatean: "Euskal Trenbide Sare Berriak, lehentasunezko Europako sarearen zati dena, eta euskal hiriburuetarako sarbideek apustu irmoa behar dute, eta hori islatu egin behar da bai konpromiso politikoetan bai aurrekontuetan; izan ere, lehentasunezko kokapen geografikoa dugu, iparraldeko sarbide nagusia eta lotura baikara Europarekin".\nSailburuaren arabera, "egutegi zorrotza betetzeko eta euskal Y, trafiko mistoetarako Europako zabalerako sare berria, 2023rako errealitatea izateko gai bagara, Euskal Industriaren lehiakortasunari eta Euskadiren garapen sozioekonomikoari lagunduko diogu" eta, gainera, "Europatik isolatu gaituen mugaz gaindiko trenbide-hesia ezabatu, kamioiez betetako errepideak lasaitu eta euskaldunen bizi-kalitatea hobetuko duten trenbide-zerbitzu lehiakorrak eskainiko ditugu".\nJarraian, bileran landutako alderdiak xehatzen dira:\n1.- EUSKAL TRENBIDE-SARE BERRIA\n1.1.- Vitoria-Gasteizko geltoki berria, lurperatzea eta sarbideak.\nHainbat bilera egin dira Sustapen Ministerioarekin, ADIFekin, Ekonomiaren Garapen eta Azpiegiturako Sailarekin, ETSrekin eta Vitoria-Gasteizko Udalarekin Vitoria-Gasteizko irtenbidea zehazteko. Eusko Jaurlaritzak eta Sustapen Ministerioak adostu dute teknikarien taldeek Vitoria-Gasteizko geltoki berria egiteko eta lurperatzeko proiektua azkenduko dutela lehentasun handienarekin, udazkenean Informazio Azterlana egin dadin, azken hori eta Ingurumen Inpaktuaren Adierazpena onartuta egon daitezen 2019rako.\n1.2.- Bilboko (Abando) geltoki berria, sarbideak eta lurperatzea.\nBilbori dagokionez, hainbat azterlan, analisi eta erakunde arteko bilera egin ondoren, sarbideei, lurperatzeei eta garatu beharreko geltokiari buruzko akordioa lortu zen martxoko Informazio Azterlanean. Soluzioa erabakita badago ere, Informazio Azterlana egiteke geratu zen. Horrenbestez, Informazio Azterlana berehala egitea eta izapidetzea eta Ingurumen Inpaktuaren Adierazpena egitea adostu zen.\n1.3.- Donostiako Abiadura Handiko Geltokia.\nETSk 2018ko martxoan esleitu du Eraikuntza Proiektuaren idatzia, eta hura idazteko 10 hileko epea ezarri da. Helburua da 2019. urtearen erdialdera obrak lizitatu ahal izatea.\n1.4.- Astigarraga-Oiartzun-Lezo zatia.\n2017ko urrian adostu zen 2015ean izapidetutako Informazio Azterlana bertan behera uztea eta trazatu berria lantzea. Gaur-gaurkoz, Ministerioa, Inecoren bitartez, Informazio Azterlan berria egiten ari da. Adostu da 2019rako informazio-azterlan berria izapidetzea, euskal Y eta Pasaiako Portua eta Lezoko plataforma multimodala lotuko dituena, edo salgaiak Donostiako erdigunetik igarotzea saihestuko duena.\n1.5.- Ezkio-Itxasoko geltokia.\nETSk 2018ko martxoan esleitu zuen eraikuntza-proiektuaren idatzia, eta hura idazteko 6 hileko epea ezarri zen. Obraren kostua 4’1 M €-koa izango dela kalkulatu da (BEZa barne).\n1.6.- Astigarragako geralekua.\nETSk 2018ko martxoan esleitu zuen eraikuntza-proiektuaren idatzia, eta hura idazteko 12 hileko epea ezarri zen. Obraren kostua 4’70 M €-koa izango dela kalkulatu da (BEZa barne).\n1.7.- Bergara-Astigarraga zatietako larrialdi-galeriak (Elkarreragingarritasunerako Zehaztapen Teknikoak).\nBergara eta Astigarraga arteko tunelen larrialdi-galeria berrien eraikuntza-proiektua 2018ko otsailean idatzi eta onartu zuen ADIFek, eta 14’89 M €-ko aurrekontua du (BEZa barne). ADIF eta ETSren artean proiektuei azken gainbegiratua ematen ari dira, obrak lizitatu ahal izateko.\n2.- TRENBIDEAREN HEGOALDEKO SAHIESBIDEA\n2.1.- Jarraipen, Koordinazio eta Teknika arloko Batzordeak\nEstatuko Administrazioak Jarraipen, Koordinazio eta Teknika arloko Batzordeetan bere ordezkariak izendatzea adostu da, Informazio Azterlanaren idatzia baliozkotzeko, hala badagokio. Informazio Azterlanaren idatzia uztailean bertan amaitu beharko litzateke, Ingurumen Inpaktuaren Azterlana 2019ko azken hiruhilekoan onartuta izateko asmoz.\n2.2.- Trazatuaren alternatibak\nTrazatuaren bi alternatiba garatu dira, 2015eko Informazio Azterlanekoen bestelakoak. Bien arteko aldea Barakaldoko "El Regato" (paisaia naturala) eremua zeharkatzea da, Castaños ibaiaren azpian lurpeko trazatu batekin. Udalak 2015eko Informazio Azterlanari eginiko alegazio bati erantzuten dio eta Udaleko udal-talde guztiek aho batez eginiko eskaerari, baita trazatuak biaduktua paraje horretatik zeharkatzeko gizartearen erantzun handiari ere.\n24 orduko operatiboa ezarriko da Forondako Aireportuan, egungo azpiegitura hobetzeko obrak egingo dira eta eremu frankoaren azterketa. Azken bi jarduera horietarako 3’5 M €-ko partida aurreikusi da 2018ko aurrekontuan.\n4.1.- Trenbide-lineen transferentziak.\nAriz-Basurto eta Irauregi-Lutxana lineen transferentzia gauzatzeke dago, Auzitegi Konstituzionalaren 124/2016 Sententzia betez. 2018ko maiatzaren 23an, Azpiegitura, Garraio eta Etxebizitzako estatu-idazkariak Sententzia betearazteko Ebazpena sinatu zuen.\nBilbotik Balmaseda eta Karrantzarako lineen transferentzia eskatu da, EAEren barrutik doazen zatiei dagozkienak, eta zabalera metrikoa dutenak. Dena dela, gaur egun Interes Orokorreko Trenbide Sarearen Katalogoan jasota daude.\n4.2.- Autobideen transferentziak.\nEuskal Autonomia Erkidegoaren barrutik doazen AP-1 eta AP-68 autobideen zatiak eskualdatzeko eskatu da:\nAP-1 autobidea (Burgos-Armiñón): 5,740 km-ko zatia Burgos eta Arabaren arteko mugan, 77+300 kilometro-puntuan eta autobidearen amaiera Armiñóngo 7. loturan, 82+1.060 kilometro-puntuan.\nAP-68 autobidea (Bilbo-Zaragoza): 77,550 km-ko zatia autobidearen hasieratik Bilbora, 0+000 kilometro-puntuan, eta Gaztela eta Leonen eta Euskadiren arteko muga, 77+550 kilometro-puntuan.\n4.3.- Portuen transferentziak.\nPasaiako Portua eskualdatzea Euskal Autonomia Erkidegoko administrazio orokorrari.\n5.- EUSKAL Y-REKIN LOTURAK\n5.1 - Nafarroa eta euskal Y-ren arteko loturari buruzko Informazio Azterlana.\nJendaurrean jarri zen eta alegazio-epea amaitu da. Ministerioak jakinarazi du udazkenerarteko epea dagoela alegazioak ebazteko eta Informazio Azterlana amaitzeko.\n5.2 - Burgos eta Vitoria-Gasteiz arteko loturari buruzko Informazio Azterlana\n6.- JUNDIZKO PLATAFORMA MULTIMODALA\nHitzarmen bat zehazteko pausoak ematen ari dira. Hitzarmenaren xedea izango da Jundizko Plataformako azterlanak, proiektuak eta obrak garatzea bi arlotan (egungo terminala eta Villodaseko lursail berria) eta Trenbide Autobidearen proiektua garatzea. Halaber, hitzarmenaren helburua Plataforma osoaren kudeaketa- eta garapen-eredua zehaztea izango da. Hitzarmena Sustapen Ministerioaren, Eusko Jaurlaritzako Ekonomiaren Garapen eta Azpiegiturak Sailaren eta ADIFen artean sinatuko da.\n7.- LOIOLAKO ERRIBERAKO RENFE-EUSKOTREN TRENBIDE-TRUKTZAILEA\nDatorren udazkenean xehetasun guztiak itxi eta hitzarmen bat sinatzea adostu da Donostiako Loiola auzoko Renfe-Euskotren trenbide-trukatzaileari dagokion finantzaketa eta eraikuntza zehazteko. 2018ko aurrekontuen akordioaren ostean Estatuko Administrazio Orokorrak konpromisoa hartu du Azpiegiturak izango duen 27M€ko koste osoaren 9M€ finantzatzea. Beste bi herenak Eusko Jaurlaritzak eta Gipuzkoako Aldundiak finantzatuko dituzte.\nMadril 2018ko uztailaren 19an\ntapia_abalos_bilera_eu.mp3 behera kargatu (500 KB)\ntapia_abalos_transferentzia... behera kargatu (2 MB)\ntapia_abalos_nafarroa_eu.mp3 behera kargatu (1 MB)\ntapia_abalos_konpromisoak_e... behera kargatu (1 MB)\ntapia_abalos_bilera_eu.mp4 6 MB\ntapia_abalos_konpromisoak_e... 10 MB\ntapia_abalos_nafarroa_eu.mp4 20 MB\ntapia_abalos_transferentzia... 20 MB\nEuropako Batzordeak berretsi du Frantziako trenbide-sarea eta euskal Y aurreikusitako eperako elkartuko direla


GR 123 - 8. etapa: Kanpazar – Arrazola | Euskal-Herria.Org\n»Tellamendi (mendi) »Udalatx (mendi) »Koba haundi (leize) »Besaide (iturri) »Arrazola (herria) »GR 123 - 8. etapa: Kanpazar – Arrazola (ibilbide)\nKanpazar mendatetik, Udalaitzen magalari puzketa bat kendu dion harrobira doan bidea hartu behar da. Harrobiko eraikinen ondotik igarota, bidearen amaieran bidezidor bat hasten da. Sigi-saga bidezidor aldapatsuan gora, basoan barrena hasieran eta haitz biluzian azkenik, laster gaindituko da ibilbideko koska nagusia den Udalaitz. Bira Plentzian abiatu zenetik, mila metrotatik gorako lehenengo mendia.\nMendebalderantz jaitsi behar da, Koba haundi kobazuloaren ahotik igarota, gandorra baino beherago beti, hegoaldeko magalean zehar. Haitz artean bidezidorra ez da guztiz nabarmena, baina norabidea begi bistakoa da. Haitza bukatzean larregune batetan behera jaisten da, eta gero basoan barrena.\nLepo batetara iristen da. Ezkerraldean Besaide iturria dago. Aurrean, muino baten gainean, mendian hildako mendizaleen omenez jarritako monumentu zaharra ikus daiteke. Muino honetan Gipuzkoa, Bizkaia eta Araba elkartzen dira. Bere atzean, lepo batetan, monumentu berria dago. Bi aukera daude, lehenengo monumentu zaharrera igo eta ondoren berrira jaistea, edo muino hau eskuinaldetik inguratzen duen bidetik zuzenean monumentu berrira joatea. Besaidetik ikuspegi ederretaz goza daiteke. Udalaitz eta Anboto zoragarri ikusten dira.\nHegoalderantz jarraitu behar da. Bideak gorantz egiten du poliki-poliki. Muino txiki bat ezkerretik inguratzen du, eta handiagoa den beste bat eskuinetik. Bigarren honek Larrabil du izena eta buzoi bat du. Hau inguratzen bukatu aurretik bidea lautu egiten da eta zertxobait behera ere egiten du lepo batetara iritsi arte. Lepo honetan bidegurutze bat dago. Honaino GR 121 (Gipuzkoako Bira) eta GR 123 (Bizkaiko Bira) jarraitzen etorri gara. Bidegurutze honetan bi ibilbideak banatu egiten dira. GR 121ak ezkerrera egiten du Santa Agedara jaisteko. GR 123a ondorengo muinoa ezkerretik inguratu ondoren Angel Kusti lepora iristen da. Aterpe bat dago bertan.\nAterpearen ezkerretik doan bidea jarrai daiteke, Teilamendiren ipar-mendebaldeko magala zeharkatuz Ipiztekoarriaga lepora joateko, aipatu tontorrera igo gabe. Aurrena Teilamendi igo nahi bada ordea, zuzen gora egin behar da, hegoalderantz. Pagadian sartzen da berehala. Aldapa gogor baina labur baten ondoren basotik irten eta Lurgorri izena duen haitzezko tontor batetara iristen da. Teilamendi begi bistan dago, hego-mendebaldean. Bertara joateko bi tontorren arteko hegia jarraitu besterik ez dugu egin behar.\nIpizte erreferentzia bezala hartuta ipar-mendebaldeko gandorretik jaitsi behar da. Hasieran bidezidor bat baino ezta, ezkerreko garo-saila eta eskuineko pagadiaren artean. Aurrerago pagaditik zertxobait urruntzen da, baina beti norabide bera jarraituz. Aldapa gehiena jaitsi denean, lepo batetara iristen da. Ezkerretik eta eskuinetik bide bana elkartzen dira bertan. Ezkerrekoa Aramaiotik dator. Eskuinekoa Angel Kusti lepotik datorren bidea da. Zuzen jarraitu behar da, orain artekoa baino bide hobean, aldapan behera bi pinudiren artean. Eskuinaldean Amilondo izena duen buzoidun tontor apal bat uzten da.\nTxabola baten ondotik igaro eta lepo zabal batetara jaisten da, Ipiztekoarriaga. Ipiztekoarria hilarria aurkitzen da bertan, bidearen eskuinaldean. Lepo honetan bide asko elkartzen dira. Norabide berarekin jarraitu behar da, Ipizterantz. Zertxobait aurrerago beste lepo txiki batera iristen da. Pinudi bat zehartu ondoren eremu irekira irteten da. Bi aukera daude. Belardun aldapa batetik gora igo, edo Ipiztekoarriagatik hona ekarri gaituen hartxintxarrezko bidea jarraitu. Batetik zein bestetik aipatutako aldaparen goialdera iristen da, zeren hartxintxarrezko bideak, hasieran ezkerrera jotzen badu ere, bidegurutze batetan eskuineko bidea hartuz gero eskuinera jiratzen baitu.\nBide honek Zabalaundira eramaten du, baina hara joan ordez laster eskuinaldera irteten den bidezidor bat hartu behar da. Andastoko tontorretik gertu pasa ondoren, pagadi eder batetan sartzen da, bailararen barrenera jaitsiz. Errekastoa hiru bider zeharkatzen du, Arrazolako baserri garaienen bila aldendu aurretik. Beti bide nabarmenena jarraituz, Agirreganekoa baserrira doan errepidera irteten da, eta errepidean behera jeitsiz Arrazolako herrigunera iristen da, ibilaldiari amaiera emanez.\n<-- 7. etapa: Ermua – Kanpazar\n9. etapa: Arrazola – Ubide -->\nGR_123_08_Kanpazar_Arrazola.gpx 146.92 KB


Kongresuak 'Rider legea' onartu du, baina zuzenketak sartzeko aukerarekin\nEnpresak banatzaileak kontratatzera behartzen ditu legeak. PP, Vox, Ciudadanos, UPN eta Foro Asturias izan dira dekretuaren aurkako botoa eman duten bakarrak.\nGlovoren banatzailea. Argazkia: EiTB\n'Rider' legea onartu dute, eta plataformek kontratua egin beharko diete langileei\nEspainiako Kongresuak oniritzia eman dio gaur 'Rider legea' deiturikoari, enpresak banatzaileak kontratatzera behartzen dituenari. Lege proiektu gisa izapidetzea onartu dute, horrela zuzenketak sartu ahal izateko.\nLege dekretuaren alde bozkatu dute PSOEk, Unidas Podemosek, ERCk, EAJk, EH Bilduk, Juntsek, PDeCATek, CUPek, Mas Pais-Equok, Compromisek eta Nueva Canariasek. PPk, Voxek, Ciudadanosek, UPNk eta Foro Astuariasek, berriz, kontra bozkatu dute, eta BNG abstenitu egin da.\nMinistroen Kontseiluak aurreko hilean onartu bazuen ere, lege dekretu guztiek jaso behar dute Kongresuaren oniritzia aurrera egiteko.\nLege dekretuaren defentsan, Yolanda Diaz Lan eta Ekonomia sozialeko presidenteordeak gogorarazi du legeak aintzat hartzen dituela Auzitegi Gorenak irailean emandako ebazpena eta nazioartean eman dituzten beste batzuk, guztiek jasotzen baitute "kontzeptu bera: langileen eskubideen aplikazioa ez dela aukerakoa".\n"Inori ez litzaioke bururatuko fabrika edo denda batean langilea edo autonomoa izateko aukera edukitzea", berretsi du. Hala, azpimarratu du zerbitzuak eskaintzea beti izan dela "lan harremana mendekotasuna badago", eta horixe ezartzen duela Auzitegi Gorenak doktrina bateratzeko irailean kaleratutako ebazpenean.\nVoxek erantzun dio konstituzio kontrakotasun helegitea aurkeztuko duela, horrelako ekimenetarako behar den urgentziarik ez dagoelakoan.\nVoxekin batera, PPk, Ciudadanosek eta Foro Asturiasek bozkatu dute arauaren kontra, lege dekretuen erabileraren aurka daudelako, baina baita adostasun handiagoa eskatzen dutelako ere, nahiz eta CEOE eta Cepyme patronalek eta sindikatuek legearen alde agertu ziren.\nBestalde, Oskar Matutek (EH Bildu) gogorarazi du eskubideak araututa dituen lanbideak ez direla berriak, eta galdetu du ea "nork sinets dezakeen banaketa enpresa batek langilerik ez izatea". Era berean, salatu du enpresek ez dutela kotizaziorik ordaindu eta hori izurra dela, Gizarte Segurantza eta pentsio sistemari egindakoa.


Mikel Orbegozo, Athleticera? - Uztarria (Azpeitia)\n2011ko mar. 16a, 17:03\nMikel Orbegozo (ezkerrean) Jon anaiarekin, aurreko denboraldian elkarren kontra jokatu zutenean. Argazki originala\nAthleticek Mikel Orbegozo (Azpeitia, 1989) fitxatuko duela zabaldu dute gaur, asteazkena. Madrilgo egunkari baten arabera, datorren denboraldirako fitxatuko du Bilboko taldeak Orbegozo. As kirol egunkariak edizio digitalean eman du albistea, eta beste hainbat komunikabidetan ere jaso dute.\nAzpeitiar aurrelariak Sansen jokatzen du eta ekainean bukatuko zaio Realarekin duen kontratua.\nUztarriak Mikel Orbegozorekin hitz egin du, Athleticera bidean jarri duen informazioaz galdetzeko. "Ezin dut adierazpenik egin", esan du Orbegozok -Realaren bigarren taldeko jokalari guztiek bezala-, "eta ez dut horrelakoetan sartu nahi", gaineratu du.\nMikel Orbegozok bi denboraldi daramatza Sansen, aurrekoa Espainiako Hirugarren Mailan eta oraingoa Bigarren B mailan, eta gazte-gaztetatik egon da Realean. Eta beti gol asko eginez; Sansen 31 egin ditu gaur arte, 24 iaz eta 6 aurten. Anaiak, Jon Orbegozok, Lagun Onaken jokatu zuen eta, iaz Amorebietan jokatu ondoren, aurten Lemoan ari da, hau ere Bigarren B mailan.\nUztarria aldizkariak orbegozotarrei erreportajea eskaini zien iaz, Jon eta Mikel Realean aritutako Tomas osabarekin elkartuta.


Otsoa interes bereziko espezie gisa ez onartzea eskatu du Gipuzkoako EHNE sindikatuak | Euskal Herria | Naiz\nOtsoa interes bereziko espezie gisa ez onartzea eskatu du Gipuzkoako EHNE sindikatuak\nGipuzkoako EHNE sindikatuak Lakuak Arabako otsoaren aurrean izan duen jarrera «onartezina» dela salatu du eta interes bereziko espezie gisa ez onartzea exijitu dute. «Otsoaren eta abeltzaintza estentsiboaren arteko elkarbizitza ezinezkoa da», defendatu dute.\nGipuzkoako EHNEren agerraldia, Lakuak otsoaren aurrean izan duen jarreraren harira. (Andoni CANELLADA/FOKU)\n«Sar ezazue Lakuan». Modu honetan, Gipuzkoako EHNE sindikatuak, Lakuak Arabako otsoaren aferaren inguruan izan duen jarrera arbuiatu du. «Nazkatuta gaude», adierazi dute. Gogora ekarri dutenez, otsailaren 5ean, Ingurumeneko aholku batzordearen bilerako gai ordenean otsoa «interes bereziko espezie» gisa onartu edo ez bozkaketa egin zuten eta kontseiluko sei ordezkarik aldeko botoa eman bazuten, bederatzik kontra egin zuten. «Interes bereziko espezie gisa ez onartzea adostu zen. Bost minutu geroago Ingurumen departamentuak komunikabideei adierazi zien interes bereziko espezieen zerrendan sartzeko izapideekin aurrera jarraituko duela», salatu dute.\nLakuako Gobernuak «bere kasa», Naturzaintzan gehiengoa osatzen duten hiru foru aldundien, Nekazaritza departamentuaren, herrietako ordezkarien eta sektoreko ordezkarien iritziaren «aurka» jokatu duela gehitu dute. «Zertarako sortzen dute Naturzaintza, gero nahi dutena egiteko?», galdetu dute.\nEta argi utzi, haien iritziz, otsoaren eta abeltzaintza estentsiboaren arteko elkarbizitza «ezinezkoa» dela. «Geroz eta abeltzain gutxiago dago otsoak dauden lekuetan eta daudenak intentsibora jo behar dute abereak ezin babestu gelditzen direlako». Hori dela-eta exijitu dute otsoa interes bereziko espezie gisa ez onartzea.\n«Batzuek mendiaz, otsoaz edo basa faunaz orokorrean eta naturaz, era mitifikatu, urrutiko eta birgin baten moduan hitz egiten dute. Gu bertan bizi gara, naturarekin elkarrekintzan hartu eta emanean, abeltzaintza estentsiboak horixe egiten baitio inguruari eman eta bueltan jaso, herritarrei kalitatezko elikagaiak mahaian jarriz zikloa ixteko. Otsoa elkarrekintza hori apurtzera dator, askoz gehiago kenduz egiten duen ekarpena baino», gehitu dute.


Pertsonalitatea (3): Nortasun-ezaugarrien teoriak — Eukeni Acebal\nFeb 24 Pertsonalitatea (3): Nortasun-ezaugarrien teoriak\nGordon Allport-en nortasun-ezaugarrien teoria: oinarrizko ezaugarriak identifikatzen\nRaymond Cattell: faktore-analisiaren erabilera nortasuna aztertzeko\nHans Eysenck: pertsonalitatearen hiru dimentsioak\nNortasun-ezaugarrien teorien ebaluazioa\nSigmund Freud-ek sortutako nortasunaren teoria psikodinamikoa inkontzientean zetzan eta horregatik berau demostratzea oso zaila da. Ondorioz psikologoek inkontzientean oinarritzen ez diren nortasunaren teoriak garatu dituzte pertsonen jokabidea azaltzeko. Izan ere guztiok daukagu nolabaiteko jokabide eredu bat: egoera desberdinen aurrean antzeko moduan jokatzen dugu. Zenbat eta gehiago zure laguna ezagutu gero eta errezago aurreikusiko dituzu bere erreakzioak eta portaera, eta espero duzunetik kanpoko jokabideak arraroak egingo zaizkizu. Bizitzan zehar gure nortasunak aldaketak izan baditzake ere oinarrizko ezaugarri batzuen inguruan gertatzen dira aldaketok.\nOndoren teoria hauetariko batzuk aztertuko ditugu.\nNorbait deskribatzeko eskatzen badigute ikusten dugunaren araberako pertsona horren nortasun-ezaugarri indibidualen zerrenda bat egingo dugu.\nZeintzuk dira, baina, pertsona horren jokabidea azaltzeko ezaugarri esanguratsu edo garrantzitsuenak? Galdera horri erantzuna emateko sortu ziren nortasun-ezaugarrien teoriak. Nortasun-ezaugarriak pertsonalitatea azaltzeko beharezkoak diren oinarrizko ezaugarriak identifikatzen dituzten pertsonalitatearen ereduak dira. Ezaugarriak, bestalde, denbora eta egoera ezberdinetan zehar mantentzen diren jokabideak dira.\nKontua ez da pertsona batzuk ezaugarri jakin bat edukitzea edo ez izatea, pertsona guztiok ezaugarri jakin batzuk bait ditugu, baina gradu ezberdinetan. Maila hau, gainera, neurtu daiteke. Beraz ez dugu esango Mikel lagunkoia dela eta Ane ez dela lagunkoia, biak gradu ezberdinean lagunkoiak dierala baizik.\nHau guztia horrela izanik ere ez da lan erreza nortasun oso bat ezaugarrien bidez deskribatzea pertsonak nortasun-ezaugarri multzoz osaturiko pertsonalitatea baitugu, ez ezaugarri bakar baten ingurukoa. Psikologoak modu ezberdinetan antolatu eta ulertu dituzte nortasuna osotuko luketen ezaugarri hauek.\nGordon Allport-ek (1897–1967) 4.500 hitz aurkitu zituen ingelesez pertsonalitatea deskribatzeko. Baina zeintzuk dira horien artean oinarrizkoenak? Bere ustez hiru ezaugarri kategoria daude:\nEzaugarri kardinalak. Ezaugarri kardinalak ezaugarri bakarrak dira, pertsona baten ihardueraren parterik nagusiena zuzendu, bideratu eta bultzatzen duena. Erabat altruista den emakume batek bere energia iharduera humanitarioetara zuzenduko du, adibidez. Botere-gosea duen gizon bat kontrola izatearen behar sakona izan dezake.\nEzaugarri zentralak. Jendearen gehiengoak, ordea, ez du ezaugarri kardinal bakarra garatzen, ezaugarri zentral bezala ezagututako ezaugarri multzoa, baizik. Pertsonalitatearen ezaugarri nagusiak dira, hala nola zintzotasuna, eta nortasunaren gunea osatzen dute. Bakoitzak bost eta hamar ezaugarri zentral bitartean ditugu.\nBigarren mailako ezaugarriak. Egoera jakin batzuetan baino ez dute jokabidean eraginik. Adibidez arte modernoa gustokoa izatea edo okelik jan nahi eza.\nRaymond Cattell (1905–1998) psikologo britainiarrak [^2] faktore-analisia izeneko baliabide matematiko bat erabili zuen nortasuna ikertzeko. Faktore-analisia edo analisi faktoriala aldai askoren arteko harremanak aurkitzeko erabiltzen den metodo estatistikoa da, ereduak eta patroi orokorrak emango dituena. Pertsona multzo baten nortasunaren aspektu ezberdinen neurketa aztertu egiten da eta funtzio estatistikoen bidez datu horiek beraien arteko harremanik daukaten ikertzen da.\nHonako datuak batzen dira analisirako:\nBizitzaren datuak. Indibiduoaren eguneroko bizitzaren datuak batzen dira, mundu errealeko jokabideak neurtzeko asmoarekin. Honen adibide izan daitezke: zenbat auto-istripu izan dituen, zenbat parranda egin dituen azkeneko hilabetean, eskolako batazbesteko emaitza, gaixotzeko maiztasuna, dibortzio kopurua, etab.\nDatu experimentalak. Laborategian modu objetiboan behatu eta neurtu daitekeen jokabideak esperimentu estandarizatuen bitartez abiarazten dira.\nGaldetegien datuak. Norbanakoaren jokabidearen eta sentimenduen hausnarketaren ondorio diren erantzunak batzen dira. Cattell horrelako galdetegiek behaketa zuzenaren bitartez atzeman ezin zitezkeen barne-egoeraren xehetasuna detektatu daitekeenaz jabetu zen.\nErantzun hauek lortutakoan konbinatu egiten dira eta pertsona baten ezaugarriak zeintzuk diren aztertzen dira: ezaugarri horien eredu edo oinarrizko patroiak faktoreak dira. Izan ere ezaugarri jakin batzuk beste batzuei lotuta agertu ohi dira. Hortik ateratzen dira faktoreak. Demagun ehun pertsonei egiten diegula galdeketa, eta horien artean eskuzabaltasuna eta lotsa elkarrekin askotan agertzen direlaz jabetzen garela. Horra hor faktoreak aurkitzeko modua.\nHainbat ikerketa eta analisi egin ondoren Cattell-ek nortasuna osatzen duten hamasei oinarrizko faktore pare daudela ondorioztatu zuen. Bikote hauek muturreko ezaugarriak dira, eta beraien artean hamar puntutako eskala dago. Pare bakoitzari dagokionez populazioaren batazbestekoa 4,5 eta 6,5 bitartekoa da. Hona hemen hamasei faktore-pare horien zerrenda:\nIsilkorra — maitekorra.\nKonkretua — abstraktua.\nErreaktiboa — emozionalki egonkorra.\nXaloa — dominantea.\nSerioa — alaia.\nPraktikoa — arau-jarraitzailea.\nLotsatia — oso irekia.\nUtilitarioa — sentsiblea.\nFidakorra — ernea.\nZentzuduna — abstraktua.\nZuzena — pribatua.\nSegurua — antsietate handikoa.\nSegurua — kezkatia.\nTalderako joera — bere buruarengan konfidantza duena.\nOrdena falta jasaten du — perfekzionista.\nLasaia — urduria.\nHans Eysenck-ek (Berlin, 1916-London, 1997) ere faktore-analisia erabili izan zuen ezaugarri-ereduak aurkitzeko, baina Cattell-en ez zen beste ondorio bat atera zuen. Hysenck-en araberanortasuna hiru dimentsio nagusiren arabera deskribatu daiteke. Hiru faktore hauetariko bakoitzak bost ezaugarri ditu.\nDimentsio bipolar honek orokorrean jokabidearen abiarazlea den ugalketarekin eta soziabilitate mailarekin dauka zerikusia. Eysenck-en esanetan dimentsio honen atzean kortexa aktibatzen duen sistema bat dago: zenbat eta kortex aktiboagoa izan, gero eta harreman sozial gutxiagoren beharra. Eskalaren muturrik altuenean kanporakoitasuna dago, eta baxuenean introbertsioa edo barnerakoitasuna.\nKanporakoitasunaren bost ezaugarriak honako hauek dira:\nDimentsio hau egonkortasun psikologikoarekin dago lotua, eta ez da bipolarra mutur batean dagoen ezaugarria baino ez delako patologiakoa. Emozioaren dimentsioa da hau. Dimentsio honen oinarri biologikoak nerbio-sistema autonomoan leudeke.\nErruzko sentimeduduna (guilt feelings).\nAutoestimu eskaxekoa (low self-steem).\nErrealitateren itxuraldatze mailarekin dauka harremana dimentsio oldarkor (dimensión impulsiva) honek. Bere oinarri biologikoa serotoninaren metabolismoan (omen) datza. Izan ere psikotizismoaren dimentsioa beste biak baino askoz ere beranduago agertu ziren Eysenck-en teorian eta kritika ugari jaso ditu aurrekoak bezain erabilgarriak eta zehatzak ez direlako pertsonen jokabidea aurreikusterakoan. Eysenck joera psikotikoak detektatzeko sortu zuen dimentsio hau, baina egia esan eskala honetan altu puntuatzen dutenek psikotikoak baino psikopatak direla.\nHona hemen psikotikoaren ezaugarriak:\nHiru dimentsio eta hamabost ezaugarri hauei ezker Eysenck-ek modu zehatz batean aurreikus zezakeen pertsona baten jokabidea. Edo.\nAurreko kasuan bezalaxe bost faktoreak nortasuna deskribatzeko dimentsio zabalak dira. Faktore bakoitzari lotuta elkarren artean korrelazionatuta dauden ezaugarriak daude. Aurrekoak bezala eredu empirikoa da, datuetan eta behaketan oinarritutakoa. Baina ez ditu ikertzaile bakarrak proposatu, hainbat urteren bueltan ikerlari oso ezberdinek egindako lanean oinarritzen den nolabaiteko adostasunaren ondorio dira. Horretarako faktore-analisia erabili izan dute.\nHona hemen bost faktoreak:\n1. Esperientziarekiko irekitasuna\nFaktore honi dagokionez alde batean asmatzaileak eta jakin-mina duten pertsonak ditugu, eta bestean erregularrak eta zuhurrak direnak. Artea, emozioak, abentura, ezohiko ideiak, kuriositatea eta esperientzia-aniztasunarenganako estimua neurtzen du esperientziarekiko irekitasunak. Orokorrean kuriositate intelektuala, sormena eta gauza berriekiko zaletasuna adierazten du.\nEsperientziarekiko irekitasuna duten pertsonek kuriositate intelektuala, jakin-mina eta edertasunarekiko sentiberatasun handia dute eta artea balioesten dute. Itxiagoak diren personekin alderatuta sortzaileagoak dira eta beraien sentimenduetaz kontzienteago. Gertagarriagoa da sineste ez-konbentzioanalak defendatzea. Holako irekiera kognitiboa daukaten pertsonek erreztasunez pentsatzen dute sinbolo abstraktuen bidez.\nIrekieran puntuazio baxuak dituzten pertsonak, aldiz, interes konbentzionalagoak eta tradizionalagoak dituzte. Konplexua, anbiguoa eta zorrotza baino nahiago dute sinplea, zuzena eta nabaria dena. Posible da artea eta zientzia interesgabetzat edo susmagarritzat eduki dezatela. Pertsona itxiak etxekotasuna maite dute berritasunaren gainetik: kontserbadoreak dira eta aldaketen aurkakoak.\nOndoren esperientziarekiko irekitasuna duten pertsonek eman ohi duten galdetegi-erantzun adibideak:\nHiztegi aberatsa daukat.\nIrudimen bizia daukat.\nIdeia zoragarriak ditut.\nGauzak azkar ulertzen ditut.\nHitz zailak erabiltzen ditut.\nGauzak pentsatzeari denbora ematen diot.\nIdeiaz beterik nago.\nEta itxiak diren pertsonak, aldiz, horrelakoak esaten dituzte:\nEz nago abstrakzioetan interesatua.\nEz daukat irudimen handirik.\nIdeia abstraktuak ulertzeko zailtasunak ditut.\n2. Arreta handitasuna\nFaktore honi dagokionez alde batean efizienteak eta antolatuak diren pertsonak daude, eta bestean lasaiak eta arduragabeak direnak. Norberaren disziplinarako joera daukate arreta handitasunekoak eta beraietaz espero dena baino gehiago egite joera. Erdiezpenak bilatzen dituzte eta artez jokatzen dute. Gauzak planeatu egiten dituzte, berez edo espontaneoki egin beharrean. Txukunak eta fidagarriak dira.\nArreta handitasuna gure bulkadak nola kontrolatu, erregulatu eta zuzentzen ditugunarekin dauka zerikusia. Antza denez heldu gazteak arreta handitasunaren areagotzea jasaten dute, eta heldu zaharrak, ostera, murrizketa.\nArreta handitasunean puntuazio altua dutenek holakoekin identifikatzen dira:\nBeti nago prest.\nDetailetan beti fijatzen naiz.\nZereginak zuzenean egiten ditut.\nOrdena dut gustoko.\nOrdutegi bat jarraitzen dut.\nLanarekin zorrotza naiz.\nPuntuazio baxua dutenek, ostera, holakoekin identifikatzen dira:\nNire gauzak nonahi uzten ditut.\nGauzak nasten ditut.\nAskotan gauzak bere lekuan uztea ahazten dut.\nNire eginbeharrak sahiesten ditut.\nFaktore honi dagokionez alde batean jendekin eta aktiboak (energetic) daude eta bestean bakartiak barnerakoiak daude. Kanporakoiak honako ezaugarriak izan ohi dituzte: energia, emozio positiboak, asertibotasuna, soziabilitatea, hiztuna izatea eta besteekin batera estimuluak bilatzea.\nKanporakoiek kanpoko munduarekin erlazionatzea eta bertan aritzea gustoko dute. Jendeartean egoteaz gozatzen dute eta askotan energiaz beteta daudela esaten da beraietaz. Gogotsuak eta akziorako joeraduna izan ohi dira. Zirarragarriak diren egoeren aurrean “bai!” edo “egin dezagun!” esateko joera dute. Taldeetan hitz egiten dute, beraien buruak errespetarazten dituzte eta atentizioa ematen.\nBarnerakoiak gizarte-ekimen eta iharduera maila txikiagoa daukate. Ixila direla, radarraren azpitik hegan egiten dutela, pentsakorrak eta munduarekin ez horren konprometituak ematen dute. Implikazio sozial eskasak edukitzeak ez da lotsaren edo depresioaren adierazgarri. Barnerakoiak kanporakoiak baino denbora gehiago behar dute bakarka egoteko eta estimulazio gutxiago behar dute. Iharduera maila nabarmena izan dezakete, baina ez horrenbeste sozialki, bakarkako ihardueretan baino.\nKanporakoitasunean puntuazio altua dutenek holakoekin identifikatzen dira:\nParrandaren arima naiz.\nEz zait batera axola arreta-gunea izeatea.\nJendez inguratuta eroso nago.\nElkarrizketak hasten ditut.\nFestatan jende ezberdin askorekin hitz egiten dut.\nEz dut asko hitz egiten.\nBigarren plano batean mantentzen naiz.\nEzer gutxi daukat esateko.\nEz zait gustatzen atentzioa ematea.\nEzezagunen aurrean ixila naiz.\nFaktore honi dagokionez alde batean lagunkoiak eta errukiorrak daude. Bestean hotzak eta ezatseginak. Atsegingarrien joera errukiorra eta kooperatiboa izatearena da. Kontrakoen nortasunean susmagarritasuna eta besteekiko kontrakotasuna dira nagusi.\nAtseginak gizarte-harmoniaz arduratzen dira: besteekin ondo eramatea baloratzen dute. Orokorrean adeitsuak, lagunkoiak eta eskuzabalak dira; laguntzeko prest daude eta bere interesak besteen interesekin adostu ditzakete. Atseginak giza-izakeraren ikuspegi optimista izan ohi dute.\nAtsegina izatea talde lanerako gaitasunekin positibo korrelatzen bada ere, negatiboki korrelatzen da lidergoarekin. Izan ere taldeetan beraien aburua ozen adierazten dutenek gora egiten dute hierarkian. Bestalde, hitzegiten ez dutenek beraien horretan diraute, jarraitzailetzat hartuak, gainera. Atsegingarritasun-puntuazio altuko pertsonak normalean epelak, lagunkoiak eta sotilak izaten dira.\nEzatzeginak diren persontak beraien interesak besteekin harreman onak izatearen gainetik jartzen dute. Normalean ez dute besteen ongizatearenganako inolako interesik eta ez dira besteak laguntzeko prest egoten. Batzutan besteekiko daukaten susmoak eta eszeptizismoa beraiek mesfidatiak, zakarrak eta ez-kooperatiboak izatea dakarkie. Atsegingarritasunean puntuazio baxua ateratzen dutenek hotzak, zakarrak eta ez-kooperatiboak izaten dira.\nAtsegingarritasunean puntuazio altua dutenek holakoekin identifikatzen dira:\nJendean interesatuta nago.\nBesteen sentimenduekin ulerkorra naiz.\nBihotz biguinekoa naiz.\nBesteentzako denbora daukat.\nBesteen emozioak sentitzen ditut.\nJendea ondo eta lasai sentitzea egiten dut.\nEz nago benetan besteengan interesatua.\nJendea iraintzen dut.\nEz zaizkit besteen arazoak axola.\nKezka gutxi daukat besteenganako.\n5. Neurotizismoa edo ezegonkortasun emozionala\nFreudek deskribatutako neurosiarekin ez nahazteko batzutan “ezegonkortasun emozional” hitza erabiltzen da neurotizismoaren ordez. Faktore honi dagokionez alde batean sentsibleak eta urduriak daudenak daude. Bestean, zihurrak. Neurotizismoak haserrea, antsietatea, depresioa edo sentiberatasuna bezalako emozio negatiboak sarri bizitzeko joera dakar eta emozioen egonkortasunaren eta bulkaden kontrol mailen adierazle da. Eysenck-en nortasunaren teoriaren arabera neurotizismoa estresaren edo bestelako estimulu ezkorren aurrean tolerantzia gutxi izatearekin elkarlotuta dago.\nEzegonkortasun emozional handikoek, edo eskalan altu puntuatzen dutenek, behintzat, egoera normale aurrean mehatsuak ikusteko joera daukate, eta frustrazio txikien aurrean itxaropenik gabeko zailtasunak ikusten dituzte. Beraien erreakzio emozionalak luzeegi irautzen dute eta horren ondorioz askotan daude haserre. Horregatik argi pentsatzeko, erabakiak hartzeko eta estresa zuzen kudeatzeko zailtasunak izan ditzakete. Neurotizismo altuak norberak bizitzan lortutakoarekin pozik ez egotea ekar dezake, eta horren ondorioz, depresio klinikoan erortzearen arriskua handia daukate.\nNeurotizismo gutxidunek zailago haserretuko dira eta ez dira horren emozionalki erreaktiboak. Lasaiak, emozionalki egonkorrak eta sentimendu negatiborik gabekoak izateko joera daukate. Ikerketek kanporakoitasuna eta eta neurotizismoa negatiboki korrelatzen direla iradokitzen dute.\nNeurotizismoan puntuazio altuak dituztenak honakoekin identifikatu ohi dira:\nErraz molestatzen naute.\nSarri aldatzen dut umorea.\nErraz estresatzen edo urduritzen naiz.\nErraz haserretzen naiz.\nSarritan triste sentitzen naiz.\nGauzetaz arduratu egiten naiz.\nPuntuazio baxuak lortzen dituztenak, aldiz, beste hauekin identifikatzen dira:\nLasai nago denborarik gehienean.\nGutxitan nabil goibel.\nNortasun-ezaugarrien teoriak pertsonen jokabidearen azalpen zuzena ematen dute, inkontzientean oinarritutako teoria psikoanalitikoak ez bezala, eta neurri batean pertsonen jokabidearen aurreikuspen aukera bat ere ematen dute. Gainera posible egiten dute pertsona baten nortasuna beste baten nortasunarekin alderatzea. Horregatik pertsonalitatearen neurtze-prozedura askoren abiapuntu izan dira.\nBestalde, teoria ezberdinak ezaugarri sorta ezberdinak proposatzen dituzte eta ez datoz bat ezaugarririk nagusienak eta bereizgarrienak zeintzuk diren esaterakoan. Nortasuna deskribatzen dute, hau da, etiketa jartzen diogu nortasunari, baina ez dute pertsonalitatea azaltzen. Txiroei dirua ematen dien pertsona eskuzabala dela diogu, eta aurreikusi dezakegu egoera ezberdin jakin batzuetan nola jokatuko duen, baina ez zergatik den eskuzabala eta nola eta zergatik sortu zen bereizkotasun hori.\nFeb 26 Bost faktoreko nortasun-ereduaren araberako galdetegia\nJan 22 Pertsonalitatea (2): Jung, Horney eta Adler-en psikoanalisi neofreudianoa